Böyük Hun İmperatorluğunun eradan əvvəl 220-ci ildə Teoman tərəfındən qurulduğu qəbul edilir. Teomandan sonra Mete xaqan (qədim Çin mənbələrində Mo-tun və ya Şanyu olaraq da adlandırılır !) dövləti böyük bir imperatorluğa çevirmişdir. Türk və Monqol boylarını bir yerə toplayan Mete, İpək yoluna hakim olmaq üçün Çin ilə döyüşlər aparmışdır. Eradan əvvəl, 200-cü illərdə Çinə qalib gələrək, onu vergiyə bağlamışdır. Metenin, Çini torpaqlarına birləşdirməyib, vergi almaqla idarəetməsinin əsas səbəbi, Çin oturaq həyatı və siyasi təsirindən uzaq durma olaraq izah olunur. Bundan başqa, Çinin çoxsaylı əhalisinin təsiri ilə Türklük özəlliklərinin itirilməsinin qarşısı alınmışdır. Metenin ölümündən sonra bir müddət gücünü qoruyan dövlət, eradan əvvəl 46-cı ildə Şərqi və Qərbi Hunlar adı ilə iki yerə ayrıldılar. Bu ikiyə ayrılışına Böyük Hun Dövlətinin iqtisadi sıxıntıları da səbəb olmuşdur. İmperiyanın başında durmuş Hohanyenin Çin hakimiyyətinə daxil olmaq istəmişdir. Bu düşüncəni qardaşı Çiçi, "atalarına hörmətsizlik" olaraq qəbul edib əsarət altına girməyi rədd etmiştir. Qərbi Hunlar, Çiçi idarəsi altında Talasın qərbinə hakim oldular. Ağhunların və Avropa Hunlarının qurulmasında əsas rol oynadılar. Qərb Hunlularının başında olan Çiçinin Çinə qarşı verdiyi mücadilədə qısa bir müddət sonra uğursuz olduğu görsənir. Bəlkə də ona görə ki, Çiçi, Çin ilə mücadilədə qədim Türk müharibə taktikalarını bir kənara qoyaraq bir şəhər qurub oranı qala halına gətirərək müdafiə taktikasına üstünlük vermişdir. Məğlubiyytəində təsirli olan digər xəta isə əmri altında olan əsgərlərə çox sərt davranmasıdır. Şərqi Hunlar HoHanye idarəçiliyində Talasın şərqində eradan əvvəl 48-ci ilədək hökm sürdülər. Çinin siyasi hərəkətləri nəticəsində, eradan əvvəl 48-ci ildə Güney (Cənub) və Kuzey (Şimal) Hunları olmaqla ikiyə ayrıldı. Kuzey hunları Xaqan Pi idarəçiliyində Moğol və Sibir düzənlikləri çevrəsində 156-ci ilədək davam etdi. Güney Hunları Panhu idarəçiliyində Uyğur hövzəsində və Çinə yaxın bölgələrdə 216-cı ilə qədər davam etdi. Güney Hunlarının yıxılması nəticəsində Çin siyasi üstünlüyü çərçivəsində bir çox kiçik Hun dövləti qurulmuşdur. Bu Hun dövlətləri Göytürk siyasi üstünlüyünə qədər davam etmişdir.\nTarix: 02.03.2013 / 18:00 Müəllif: *_*M_O_N_I_K_A*_* Baxılıb: 851\tBölmə: Dunya ve tarixi\nBir Sirr Bulmaliyim Bir Varliksam Sənsiz Soyumuş Otaqda İştahanı necə aldatmaq olar Cinsiyyətin rolu ÜZÜNÜZ DAİMA GÜLSÜN Nahaq Zəfəran şərbəti cesaretlik haqda insa Yawadiklarimdan Hayifim Mehv Olmuw SUDA YAŞAYAN CANLILAR Qəza orucunun hökmləri Evdə uşaqlara tərbiyə üsulu intimai inkisafin hegel kinsepsiyalari Seminar dərsi Çobanyastığı Qonşu Haqqı bel ağrıları Yad Olan Qollarda Uwuyeceyik Hasilova Saç qırıqları üçün saçımıza necə baxım edə bilərik Vera Öpüşmək yasli qadinlarin sekslari xalqimizin menevi serveti Bowluk Mp3 porno indir Feyzulla suallar-2 Yuxuda Evlilik nigah görmək Tanrim Ucurtma avcisi Samir Bağırov Hüseyn Minasazov Şahrux Regina qrup Yoldaşıma ciceklenen respublika Anqlikan kisəsi yuxuda sep gormek Su Ozune Sirdaw Axtarirdi Seni seve bilirmiyim ALLAHA Gündəlik Bürclər 01122014 Leonardo Da Vinçi haqqında maraqlı faktlar Çivi Senli Gunlerimi Qaytarardilar Gelen Gunlerimi Qurb Sehfi


Şuşanın dirçəlməsi təkcə Qarabağın, Azərbaycanın yox, bütün türk dünyasının yüksəlişidir - AZƏRTAC\nŞuşanın dirçəlməsi təkcə Qarabağın, Azərbaycanın yox, bütün türk dünyasının yüksəlişidir\nQarabağ Zəfərinin tarixi əhəmiyyəti olduqca böyükdür. Şuşanın işğaldan azad olunması isə tarixi əhəmiyyəti ilə təkcə Azərbaycan üçün yox, bütün türk dünyası üçün dəyərlidir. Şuşanın mənfur düşmən tapdağından azad edilməsi türk dünyasının birliyinə, dirçəlişinə yeni təkan verəcək tarixi hadisədir.\nBu sözləri AZƏRTAC-ın müxbirinə UNEC Qarabağ İqtisadi Araşdırmalar Mərkəzinin rəhbəri, professor Şəfa Əliyev deyib.\nO qeyd edib ki, SSRİ-nin süqutundan sonra yenicə müstəqilliyini bərpa etmiş Azərbaycan misli görünməmiş təhdidlərlə və təhlükələrlə üzləşmişdi. Ermənistan silahlı qüvvələri havadarlarının dəstəyi və əldə etdikləri silahlarla əzəli Azərbaycan torpaqlarını işğal etdilər. Qədim mədəniyyət mərkəzimiz olan Şuşanın işğalı isə bütün türk dünyasının belini əydi. Ümummilli lider Heydər Əliyevin hakimiyyətə qayıdışından sonra ölkəmizdə bütün sahələrdə inkişaf başladı, ordumuz yenidən quruldu, “Əsrin kontraktı” imzalandı, respublikamızın beynəlxalq aləmdə nüfuzu artdı.\nŞəfa Əliyev bildirib ki, Ulu Öndərin siyasətini uğurla həyata keçirən Prezident İlham Əliyevin rəhbərliyi ilə Azərbaycan özünün iqtisadi inkişaf modelini qlobal çağırışlara uyğun maksimum təkmilləşdirməyə nail oldu. Ölkənin hər yerində quruculuq işlərinə başlandı, infrastruktur bazası gücləndirildi, şəhərlər, qəsəbə və kəndlərimizin siması dəyişdi. Məcburi köçkünlər çadır şəhərciklərindən müasir və rahat yaşayış massivlərinə köçürüldü. Xalqın inamı bütün sahələrdə artmağa başladı və Qarabağın işğaldan azad olunması istiqamətində əhəmiyyətli addımlar atıldı. Milli Ordunun müasirləşdirilməsi, peşəkarlığının artırılması, müdafiə sənayesinin yaradılması, ordumuzun ən yüksək texnologiyalardan ibarət silahlarla təchiz edilməsi, onun milli ruhunun artırılması başlıca hədəflər kimi nəzərdə tutuldu və bu istiqamətlərdə əməlli addımlar atıldı.\n“Bütün bunlar 2020-ci ilin sentyabrın 27-dən başlayan və 44 gün müddətində davam edən Qarabağ Zəfərində öz sözünü dedi. Rəşadətli Ordumuz Ali Baş Komandanın rəhbərliyi altında düşməni diz çökdürdü, məğlubedilməzlik mifi yaradılmış erməni hərbi birləşmələrini və silahlı qüvvələrini zəlil günə saldı. Düşmən canını qurtarmaq üçün iri texnikaları, silah və sursatları ataraq siçan kimi gizlənməyə deşik axtardı. Ermənistan rəhbərlərinin, siyasətçilərinin, dünyanın aparıcı ölkələrində olan diaspor nümayəndələrinin və rəhbərlərinin gecə-gündüz şivən salmalarına baxmayaraq, ölkəmiz xarici dairələrin təsirindən çəkinmədi və torpaqlarımızı düşməndən azad etdi”, - -deyə Şəfa Əliyev vurğulayıb.\nQarabağ İqtisadi Araşdırmalar Mərkəzinin rəhbəri deyib: “Ulu öndər Heydər Əliyev Şuşanın Azərbaycan üçün müstəsna əhəmiyyətini yüksək qiymətləndirərək bildirmişdi ki, “Şuşasız Qarabağ, Qarabağsız isə Azərbaycan yoxdur”. Prezident İlham Əliyev isə deyib: “Şuşanı dağılmış, amma, eyni zamanda, əyilməmiş, əzəmətli görmək bizi hədsiz dərəcədə qürurlandırır. Şuşa ayaqdadır, Şuşa sınmayıb, Şuşa əyilməyib! Mənfur düşmən nə qədər çalışsa da, Şuşanın simasını dəyişdirə bilməyib. Biz Şuşanın bütün yaralarını sağaldacağıq”. Türk dünyası üçün mühüm hadisələrin baş verdiyi bir şəraitdə Prezident İlham Əliyevin Sərəncamı ilə 2022-ci il “Şuşa İli” elan olundu. Sevindirici haldır ki, artıq Şuşada genişmiqyaslı bərpa və dirçəliş işləri görülür. Bir tərəfdən infrastruktur layihələri həyata keçirilir, mədəniyyət abidələri bərpa olunur, digər tərəfdən isə şuşalıların öz doğma yurdlarına qayıtması üçün evlər tikilir. Bir sözlə, Şuşa inkişaf edir, tarixi və müqəddəs simasını özünə qaytarır, həm də sürətlə dirçəlir”.\nŞuşanın tezliklə nəinki regionun, eləcə də dünyanın ən cəlbedici şəhərlərindən birinə çevriləcəyinə əminliyini bildirən Şəfa Əliyev vurğulayıb ki, Şuşa Azərbaycanın, Cənubi Qafqazın mədəni, eyni zamanda, ictimai-siyasi həyatında strateji rol oynamaqla bərabər, həm də bütöv türk dünyasının coğrafiyasının birləşdirilməsində, mədəni–iqtisadi əlaqələrinin gücləndirilməsində önəmli rol oynayacaq, Türk dünyasının tarixi yüksəlişinə əsaslı töhfə verəcək.\nAZERTAG.AZ :Şuşanın dirçəlməsi təkcə Qarabağın, Azərbaycanın yox, bütün türk dünyasının yüksəlişidir


“Ərzaq məhsullarının keyfiyyəti ilə bağlı ciddi problemlər var” – deputat – Tia.Az\n-Sosial evlərin şərtləri ilə bağlı giley-güzar edənlər var. Bu mənzillər alçatan deyil…\n-Əməkhaqlarının artırılması xəbəri yayılan kimi, ərzaq məhsullarının da qiyməti bahalaşdı. Bu, süni qiymət artımıdır idi, yoxsa… ?\n– Bu proses həmişə belə olub, əməkhaqları artan kimi bazarlarda ərzaqın qiyməti bahalaşır. İndi də eyni hal baş verir. Qiymətlər bahalaşır. Bu yaxınlarda baş nazirin müavini Əli Əhmədov bazarları gəzdi. Qiymətlərlə tanış oldu və qiymətlərin bahalığına etirazını bildirdi. Fakt faktlığında qalır. Doğrudur, deyirlər ki, bazar iqtisadiyyatıdır, sahibkar istədiyi qiyməti qoya bilər. Amma hökumətin özünün ehtiyatı olmalıdır. Lazım olanda hökumət müəyyən məhsuldan bazara buraxmalıdır ki, qiymətlər stabilləşsin.\n-Ərzaqın keyfiyyətinə dair də narahatlıqlar mövcuddur…\n– Doğrudur, bəzi ərzaq məhsullarının keyfiyyətində ciddi problemlər aşkarlanır. Azərbaycanda ərzaqın keyfiyyətinə Azərbaycan Qida Təhlükəsizliyi Agentliyi baxır. Düzdü, bu qurum təzə yaranıb və müəyyən işlər görür, amma çox ciddi işlər görülməlidir. Azərbaycanda ərzaq təhlükəsizliyi təmin olunmalıdır. Çünki ərzaq məhsullarının keyfiyyətsizliyinə görə, yaranan xəstəliklərin sayı kəskin artıb. Ərzaq məhsullarının qiyməti ilə bağlı monitorinqlər aparılmaldır. İqtisadiyyat nazirliyinin aidiyyəti strukturları var, onlar bu işlərə nəzarət etməlidir. Qiymətlərdə stabilləşmə prosesi aparılmalıdır”.\nÖncəkiİran “Stena Impero” tankerini buraxdı\nSonrakıŞamaxı Mərkəzi Xəstəxanasının baş həkimi işdən çıxarılıb


FƏVVARƏLƏR MEYDANINDA KEÇİRİLMİŞ AKSİYADAN GÖRÜNTÜLƏR | Vətənim\nFƏVVARƏLƏR MEYDANINDA KEÇİRİLMİŞ AKSİYADAN GÖRÜNTÜLƏR\n“Qazimiz ölməsin, vətən morqa dönməsin!” şüarı ilə baş tutan nümayiş zamanı gənclərlə polis üz-üzə gəldi; onlarla etirazçı saxlanıldı, onların arasında Qarabağ əlilləri də var…\nDekabrın 29-da Qarabağ qazisi Zaur Həsənovun haqsızlığa dözməyərək özünü yandırması və bir neçə gün sonra dünyasını dəyişməsinə etiraz olaraq Bakının mərkəzində aksiya keçirildi. Facebook vasitəsi ilə şəhərin Fəvvarələr meydanına saat 16:00-a təyin olunan aksiyada Müsavat, AXCP gəncləri, həmçinin müstəqil fəallar və bir neçə Qarabağ qazisi iştirak edirdi.Nümayişin konkret təşkilatçısı olmadığından, meydanda facebook-dakı çağırışlar əsasında, avanqardsız kortəbii etirazlar təşkil olunmuşdu. Hakimiyyət isə qazinin qan donduran ölümünə görə bir neçə gündür ölkədə yaranmış gərginliyi nəzərə alaraq, aksiyanın miqyasını böyük hesablamışdı. Ona görə də “Əsgər qətllərinə son!” etiraz aksiyasında olduğu kimi, şəhərin mərkəzinə xeyli sayda polis qüvvələri cəmlənmiş, əraziyə su şırnağı vuran polis maşınları gətirilmişdi.\nAksiyaya isə 50-dən çox etirazçı qatılmışdı. Fəal gənclər Fəvvarələr meydanında yerə oturub şüar səsləndirmədən transparantlar qaldırmaqla baş verən hadisəyə etirazlarını ifadə etdilər. Etirazçıların əllərində tutduqları plakatlarda “Ata, sağ qal ata, mənə yazığın gəlsin ata!”, “Düşməni yandıranlar vətəndə yanmasınlar!” şüarları yazılmışdı.\nBununla belə, polis dinc və şüarsız keçirilən nümayişə müdaxilə etdi və ilk həmlədə bir neçə fəalı saxladı. Ardınca aksiyaçılar “Qazimiz ölməsin, vətən morqa dönməsin!” şüarı qışqıraraq yürüşə cəhd etdilər. Amma polis onların da qarşısını kəsdi. Nümayişçiləri bir-bir sürüyüb maşına basdılar. Müxalifətçi gənclərə cəza və cərimələr yağdı; həbslər var Aksiya bir saat ərzində hissə-hissə, dalğavari xarakter aldı. Polis gəncləri tək-tək, üç-üç, beş-beş saxlayıb aparırdı. Etiraza qoşulan 5 nəfər Qarabağ qazisi isə baş verənləri utancverici hadisə adlandırdılar. Onlar Zaur Həsənovun ölümünə sözün bitdiyi yer deyərək onu intihara təhrik edənlərin cavab verməli olacaqlarını bəyan elədilər. Bu zaman onları da saxlayıb polis idarəsinə apardılar. Az sonra bəlli oldu ki, müsavatçı gənclərdən Tural Sadıqov, Cavid Hacıbəyli, Samir Poladov, Xəyyam Məmmədov, Orxan Eyyubzadə, AXCP Gənclər Komitəsindən Bəyim Həsənli, Türkel Azərtürk, Sabir Məmmədov, Bəxtiyar, Emil Səlimov, Kamilə Əhmədova, Tofiq Rüstəmov, Toğrul İbrahimli, Orxan Carçı və Kəmalə Bənənyarlı saxlanılıblar.\nOnlardan müsavatçı Samir Poladov qazinin dəfnindən sonra tutuqlanıb. Samir dəfn zamanı şüarlar səsləndirib, hər kəsi mitinqə çağırıb. Dəfnə yığışanlar dağılan zaman mülki geyimli bir neçə şəxs onu tutaraq, maşına basıb və naməlum istiqamətə aparıb. Ümumilikdə aksiyada 20-ə yaxın etirazçı saxlanıb.Səbayel Rayon Polis İdarəsinin önündə olan müxbirimiz Cavanşır Abbasın dediyinə görə, 50 nəfərədək adam gənclərin azad edilməsini intizarla gözləyib. İdarə qarşısına həbs olunanların valideynləri, yaxınları da toplaşıb. Saxlanan Tural Sadıqlının atası Əlövsət Sadıqlı həbsləri anormallıq adlandırıb: “Oğlumla fəxr edirəm. Bu ciddi bir hadisədir. Bundan Azərbaycan hakimiyyəti ibrət dərsi götürməlidir. Unutmayaq ki, ərəb ölkələrində də inqilab belə başlamışdı”.\nAz sonra xəbər gəlib ki, gənc fəallardan Orxan Eyyubzadə “qanunsuz aksiyanın təşkiatçısı” kimi məhkəməyə aparılıb. Buraxılan cəbhəçi gənci isə bu gün saat 10-da məhkəməyə çağırıblar. Həmin gənc – Türkel Əlisoy musavat.com-un müxbirinə deyib ki, içəridə ondan başqa 19 nəfər də var, onlardan 3-ü Qarabağ qazisidir.\nQeyd edək ki, Daxili İşlər Nazirliyi öncədən razılaşdırılmamış aksiyanın qarşısı alınacağını bildirmişdi.Qəzet çapa gedərkən məlum oldu ki, Samir Poladov Səbayel Rayon Məhkəməsinin hökmü ilə 15 sutka həbs cəzası alıb. Toğrul İbrahim, Bəxtiyar Hüseynov, Sabir Məmmədov 300 manat cərimə olunub. Qarabağ qazisi Cavanşir Osmanlı (Müsavat) 350 manat cərimələnib.AXCP üzvü Kəmalə Bənənyarlı 30 dekabrda məhkəməyə gəlmək şərti ilə azadlığa buraxılıb. Lakin Kəmalə xanım müxbirimizə deyib ki, onun barəsində 298.2 maddəsi ilə cinayət işi başlayıblar. AXCP üzvü Orxan Çarçı da 30 dekabrda məhkəməyə gəlmək şərti ilə azad buraxılıb. Qarabağ qazisi Təhməzov İldırım 300 manat cərimələnib. İldırım bəy polis idarəsindən çıxan kimi jurnalistlərə deyib ki, aksiyanın təşkilatçısı kimi təqdim olunan Orxan Eyyubzadəni içəridə təzyiqlərə məruz qoyurlar: “Protokola qol çəkmədiyinə görə onu hamının gözü qarşısında vurdular”. Müsavat üzvləri Xəyyam Məmmədli, Cavid Hacıbəyli və Tural Sadıqlı barədə qəzet çapa hazırlananda bilgilər yox idi”. Müsavat.com-un müxbiri son olaraq xəbər verib ki, müstəqil gənc Qərib Musayev 30 dekabrda məhkəməyə gəlmək şərti ilə buraxılıb. Onun da barəsində 298.2 maddəsi ilə cinayət işi başlanıb. AXCP üzvü Natiq Rüstəmli 300 manat cərimə ilə buraxılıb. Ən sonda məlum olub ki, saxlananlardan Novruz Novruzov 350 manat, Məcid Vahid 500 manat, cərimə ilə buraxılıblar. AXCP üzvü Bəyim Həsənli də məhkəməyə gəlmək şərti ilə azad edilib. Çıxanlardan hər biri jurnalistlərə deyib ki, Orxan Eyyubzadəyə işgəncə verilir. Orxan Eyyubzadə bu yaxınlara qədər Müsavat Partiyasının üzvü olub, sonradan intizam cəzası olaraq Samir Poladovla birlikdə təşkilatdan çıxarılıb.Müsavatçı gənc fəal Xəyyam Məmməd, AXCP üzvü Çilanay Türkel də 300 manat cərimə ilə buraxılıblar. Ələkbər Rzayev və müsavatçı gənc Cavid Hacıbəyli 300 manat cərimələnərək 30 dekabrda məhkəməyə gəlmək şərti ilə buraxılıblar.İsgəndər Həmidov da Səbayel Rayon Polis İdarəsinin qarşısına gəlib. O, müsavat.com-un müxbirinə deyib ki, gənclərlə bu cür rəftarı pisləyir və qanunsuz hesab edir.\nİrəliləyən dəqiqələrdə Əhmədova Kamilə və Hüseynova Mahirə adlı gənclər də 350 manat cərimə ilə azad olunublar. Həmçinin, Qarabağ qaziləri İbrahim Səlimov və Şahmurad Təhməzov azad ediliblər. Ağahüseyin Süleymanov adlı gənc də 350 manat cərimə ilə buraxılıb.\nXatırladaq ki, 25 dekabrda haqsızlıqlara etiraz olaraq özünü yandıran Qarabağ qazısı Zaur Həsənov 28 dekabrda həkimlərin bütün cəhdlərinə rəğmən dünyasını dəyişib. Qazi, Həmkarlar İttifaqı Konfederasiyasının (AHİK) rəhbəri Səttar Mehbalıyevin onun çayxanasını məhkəmə qərarı ilə sökdürməsinə və 5 ailə üzvünü çörəksiz qoyduğuna etiraz olaraq bu addıma getdiyini söyləmişdi.\nEtiketlər: 29 dekabr aksiya, qazilerimiz yanmasın


XALQIN QURTULUŞU-DAHİ HEYDƏR ƏLİYEV – Xalq.Az\nXALQIN QURTULUŞU-DAHİ HEYDƏR ƏLİYEV\nUlu öndər Heydər Əliyevin qurduğu Azərbaycan bu gün onun davamçısı olan Prezident İlham Əliyevin rəhbərliyi altında müstəqil siyasəti ilə beynəlxalq arenada öz sözünü deyir və inkişaf edir. Bu gün Azərbaycanın müxtəlif spektrlərdə əldə etdiyi uğurların əsasında Prezident İlham Əliyevin qətiyyəti, əzmkarlığı və Ulu Öndərin siyasi, mənəvi irsinin layiqincə yaşadılması dayanır. Ümummilli Lider Heydər Əliyevin rəhbərliyi altında ölkəmizdə Azərbaycan xalqının multikultural dəyərlərin qorunması və inkişaf etdirilməsi sahəsində həyata keçirilən siyasi fəaliyyət də Prezident İlham Əliyev tərəfindən müvəffəqiyyətlə davam etdirilir.\nHeydər Əliyev 1993-cü il iyunun 9-da Bakıya gəldi. Ulu öndər həmin dövrü belə xarakterizə etmişdi: “Mən buraya heç də partiyanın lideri kimi gəlməmişəm. Mən buraya tamam könülsüz, tez-tələsik yox, adamların təziqindən çox, yaranmış vəziyyətə görə gəldim, çünki xalqın taleyi həll olunurdu”. Heydər Əliyev ağır vəziyyətdən çıxış yolunun ancaq danışıqlar yolu ilə, qarşılıqlı anlaşma vasitəsilə, sülh və barışıqla mümkün olacağını göstərdi. Azərbaycanın vətənpərvər insanlarının hamısının birləşib bu ağır vəziyyətdən çıxmaq üçün çalışmaları təklifini irəli sürdü.\nHeydər Əliyev təkrarolunmaz, ozunəməxsus keyfiyyətlərə malik müstəsna dahi şəxsiyyətdir. Çoxsaylı dövlət başçılarının, beynəlxalq siyasətin ən böyük simalarının, fikir və mülahizələri ilə dünyanın hesablaşdığı politoloqların gəldiyi yekdil və dəqiq qənaətdir. Zənnimizcə, bu qənaətin əlavə şərhə, izahata ehtiyacı yoxdur. Hələ illər öncə Heydər Əliyevin sovet Azərbaycanının partiya təşkilatının rəhbəri seçilməsi də, sözsüz ki, onun liderlik keyfiyyətlərinə, təşkilatçılıq bacarığına və şəxsi-intellektual imkanlarına o vaxtkı mərkəz, Kreml tərəfindən verilən yüksək qiymətin göstəricisi idi. Lakin burada bir məqamı vurğulamaq vacibdir. Heydər Əliyev bu qiymət və etimadın müqabilində, sadəcə, Moskvanın təlimat və göstərişlərini həyata keçirən adi partiya funksionerinə çevrilmədi. Hərçənd, Kreml “mətbəxindən” bütün müttəfiq respublikalara ünvanlanan instruksiya məhz bu cür siyasi idarəçilik və texnologiyanı nəzərdə tuturdu. Heydər Əliyev sovet idarəçiliyinin şablonlaşmış texnologiyasını Azərbaycanın rifahı, onun gələcəyi və strateji maraqlarına transformasiya etməyi bacaran bir lider oldu.\nUlu öndər Heydər Əliyev müdrikcəsinə dilini, tarixini, mədəniyyətini dünyaya tanıtdırdı. O bildirdi ki, dil də, tarix də, mədəniyyət də millətsiz mövcud ola bilməz və hər hansı bir milləti yer üzündən izsiz olaraq silmək üçün onun dilini, mədəniyyətini, tarixini əlindən almaq kifayətdir. Həyata keçirdiyi tədbirlərdə böyük öndər bu faciənin qarşısını almağa çalışmış və ona nail olmuşdur. Öz uzaqgörənliyi ilə seçilən dahi şəxsiyyət hələ SSRİ dövründə Azərbaycanın qəbul olunan Konstitusiyasında Azərbaycan dilinin dövlət dili kimi təsbit olunmasına nail olmuşdur. Bu, Heydər Əliyevin dilinə, dininə, milli dəyərinə bağlılığının, əsl vətəndaş qətiyyətinin parlaq təzahürüdür.\nHeydər Əliyevin hələ Sovet Azərbaycanına rəhbərliyi dövründə həyata keçirdiyi çoxşaxəli fəaliyyəti xalqımızda milli qürur, milli mənlik şüurunun formalaşmasına, azadlıq, müstəqillik duyğularının baş qaldırmasına gətirib çıxarmışdır. Heydər Əliyev müstəqil Azərbaycan dövlətçiliyinin memarı və qurucusudur. Taleyinə Tanrı tərəfindən yalnız qurmaq və yaratmaq missiyası yazılmış böyük insan rəhbər kadrlarda, həm də işdə köklü dəyişikliklərə nail olmaq üçün təşəbbüs göstərdi. Müasir tələblərə cavab verən yeni kadrların hazırlanması işinə rəhbərlik etdi. O, kadrları xalqın qızıl fondu sayırdı. Heydər Əliyev azərbaycanlı olmağı ilə nə qədər fəxr edirdisə, Azərbaycan xalqı da öz böyük oğluna görə daha bəxtəvərdir. Xalqın təkidi ilə xilaskarlıq missiyasını öz üzərinə götürən Heydər Əliyevin müdrikliyi, uzaqgörənliyi, dəmir iradəsi sayəsində xalqımız bir çox bəlalardan xilas oldu, ölkədə vətəndaş müharibəsinin qarşısı alındı, ayrı–ayrı siyasi qüvvələrə və şəxslərə tabe olan silahlı birləşmələr ləğv edildi, vahid komandanlığa tabe olan ordu yaradıldı.\nAzərbaycan Prezidenti cənab İlham Əliyev demişdir: “Nə qədər Azərbaycan var, Heydər Əliyev də olacaqdır. Biz – ulu öndərin davamçıları onun yolu ilə gedəcəyik,Azərbaycanı gücləndirəcəyik, müstəqilliyimizi qoruyacağıq”.\nHeydər Əliyevin bir siyasətçi kimi bənzərsizliyi ondan ibarətdir ki, Azərbaycanın çiçəklənməsində marağı olanların hamısının mənafeyi naminə çıxış edirdi. O, bilirdi ki, dünya təcrübəsinin öyrənilməsi və bizim şəraitə tətbiqi yalnız o vaxt bəhrə verə bilər ki, özümüzün inkişaf yolumuz, yəni inkişafın Azərbaycan yolu tapılıb açılmış olsun.İllər ötdükcə Azərbaycan xalqının böyük oğlu Heydər Əliyevin tarixi xidmətləri, bir insan ömründə yaratdığı möcüzələr daha aydın görünür. Zaman keçdikcə ulu öndərimizin böyüklüyünü daha çox hiss edirik. O, Azərbaycanın yalnız bu gününü düşünmürdü, xalqımızın sabahını, dövlətimizin gələcəyini düşünürdü. Mənalı ömrünü öz xalqına həsr etmiş ulu öndərimizin siyasi irsi dövlət idarəçiliyi məktəbinə çevrilmişdir.Azərbaycan xalqının hələ neçə-neçə nəsli bu böyük məktəbdən, ümummilli liderimizin zəngin siyasi irsindən ölkəmizin inkişafı, xalqımızın rifahı naminə bundan sonra da faydalanacaqdır.\nBu gün Azərbaycan dünyada nüfuzlu dövlətlər sırasındadır. Təbii ki, bu nailiyyət Prezident İlham Əliyevin həyata keçirdiyi siyasət nəticəsində qazanılıb. Dövlətimizin başçısının siyasəti xalqımızın mənafeyinə, xoş sabahına xidmət edir.\nƏn önəmlisi isə odur ki, Heydər Əliyev siyasəti bugünlə, indi ilə yekunlaşan, bitən deyil. Bu siyasəti həmin uğurla gələcəkdə də davam etdirə biləcək Ali Baş Komandan,silahdaşları və aydın strategiya var.\nBaxış sayı: 1. 359\nÖncəki xəbər “Bakının “Ekspo 2025” sərgisinin keçirilməsi və ölkəmizin seçilmək şansı daha çoxdur\nSonraki xəbər “Maşın”nın qalibi məlum oldu


Elmar Məmmədyarov: ABŞ-da bəzi dairələrin Azərbaycana qarşı fəaliyyəti iki ölkənin münasibətlərinin ruhuna uyğun deyil\nXarici işlər naziri Elmar Məmmədyarov ABŞ-ın müdafiə nazirinin Rusiya, Ukrayna və Avrasiya məsələləri üzrə köməkçisinin müavini xanım Evelin Farkasın başçılıq etdiyi nümayəndə heyətini qəbul edib.\nXarici İşlər Nazirliyinin mətbuat xidmətindən verilən məlumata görə, E.Farkas Azərbaycanla ABŞ arasında münasibətlərin strateji tərəfdaşlıq xarakteri daşıdığını vurğulayıb. O, ABŞ-ın terrorizmə qarşı mübarizə, enerji təhlükəsizliyi və sülhməramlı əməliyyatlar üzrə strateji maraqlarının Azərbaycanın maraqları ilə üst-üstə düşdüyünü və qeyd olunan sahələrdə iki ölkənin əməkdaşlığının təqdirəlayiq olduğunu bildirib. Əfqanıstan əməliyyatının həyata keçirilməsi üçün Azərbaycanın yaratdığı tranzit imkanlarının və hava məkanından istifadənin ölkəsi tərəfindən yüksək qiymətləndirildiyini deyən E.Farkas bu töhfələrə görə Azərbaycana təşəkkürünü ifadə edib.\nE.Məmmədyarov terrorizmə qarşı mübarizədə Azərbaycanın beynəlxalq ictimaiyyətin səylərini yaxından dəstəklədiyini nəzərə çatdırıb. Azərbaycanın ikitərəfli və çoxtərəfli əsasda Əfqanıstanda sülh və sabitliyin bərqərar olmasına yardım etdiyini və ölkəmizin sülhməramlı qüvvələrinin Əfqanıstanda uğurla xidmət etdiklərini deyib.\nAzərbaycanla ABŞ arasında əlaqələrə toxunan E.Məmmədyarov ABŞ-da bəzi dairələr tərəfindən Azərbaycana aid məsələlərin ictimai müzakirə obyektinə çevrilməsinin və Azərbaycana qarşı fəaliyyətlərinin iki ölkə arasında strateji xarakter daşıdığı qeyd olunan münasibətlərin ruhuna uyğun olmadığını deyib. O, əlavə edib ki, enerji, terrorizmə qarşı mübarizə, müdafiə və təhlükəsizlik sahəsində əməkdaşlıq siyasi əlaqələri tamamlamalıdır.\nRegional məsələlər haqqında danışan nazir ölkəmizin müstəqilliyi, sabitliyi və təhlükəsizliyinin qorunması və uğurlu inkişafının davam etdirilməsinin qarşıda duran ən mühüm vəzifə olduğunu bildirib. Azərbaycanın təşəbbüsü və iştirakı ilə həyata keçirilən Bakı-Tbilisi-Qars dəmiryolu xətti, TANAP və TAP layihələri haqqında danışan E.Məmmədyarov bu layihələrin regionun nəqliyyat və enerji mənzərəsini dəyişəcəyini vurğulayıb.


Bakıda arena polo üzrə VI Dünya Kuboku yarışı keçiriləcək\n14 İyun 2018 02:21 | 776\nARAF-dan verilən məlumata görə, festival çərçivəsində bir neçə tədbir və turnirlər artıq təşkil olunub. Milli Atçılıq Festivalına iyunun 15-17-də arena polo üzrə VI Dünya Kuboku yarışı ilə yekun vurulacaq. İyunun 14-də “JW Marriott Absheron Baku” mehmanxanasında yarışla bağlı mətbuat konfransı və komandaların təqdimatı olacaq.\nİyunun 17-də keçiriləcək oyunlarda isə komandalar üçüncülük və final uğrunda mübarizə aparacaqlar. Oyunlardan sonra keçiriləcək mükafatlandırma mərasimi ilə arena polo üzrə VI Dünya Kuboku yarışına yekun vurulacaq.


Sərt karantin rejimi uzadıldı - Rayon və şəhərlərin sayı artırıldı Hadisə\n2 İyul 20:12\n• Xüsusi karantin rejiminin sərtləşdirildiyi şəhər və rayonlarda aşağıdakı tarixlərdə həftəsonları bütün ictimai nəqliyyatın hərəkəti dayandırılır:\n• Virusa yoluxma dinamikasının azaldıması istiqamətindəki tədbirlər çərçivəsində bütün ölkə ərazisində ictimai yerlərdə, o cümlədən küçələrdə, bulvarlarda 5 nəfərdən artıq qruplarda cəmləşmək qadağan edilir.\n• nəzdindəki ərzaq mağazaları və apteklər istisna olmaqla, iri ticarət mərkəzlərinin fəaliyyəti;\n• bərbərxanaların, gözəllik salonlarının fəaliyyəti və kosmetik xidmətlər (o cümlədən, bu sahələrdə müştərinin evində və ya digər məkanda xidmət);\n• təhsil müəssisələrinin fəaliyyəti (onlayn imtahan, müsabiqə və müsahibələr istisna olmaqla);\n• açıq havada idman yarışlarının və oyunlarının keçirilməsi.\n• təxirəsalınmaz tibbi zərurətlə və hər hansı bir qrafik üzrə müalicə almaqla əlaqədar; (SMS icazə və “E-Təbib” mobil tətbiqi vasitəsilə)\n• ərzaq və digər gündəlik tələbat mallarının, habelə dərman vasitələrinin alınması, dövlət xidmətlərindən, bank, poçt və fəaliyyətinin davam etdirilməsinə icazə verilən iş və xidmət sahələrində göstərilən digər xidmətlərdən istifadə edilməsi zərurəti ilə, həmçinin açıq havada vaxtın keçirilməsi ilə əlaqədar; (SMS icazə və “E-Təbib” mobil tətbiqi vasitəsilə)\n• yaxın qohumunun dəfnində iştirakla əlaqədar. (102 Xidməti – Zəng Mərkəzi vasitəsilə)


Milli Kitabxananın fondu daim zənginləşir və inkişaf edir\nMüsahibimiz Milli Kitabxananın direktoru Kərim Tahirovdur\n—Kərim müəllim, bu gün Milli Kitabxananın fondunun zənginləşdirilməsi istiqamətində nə kimi işlər görülür. Respublikada nəşr olunan yeni kitablar fondunuza müntəzəm daxil olurmu? Xarici ölkə kitabxanaları ilə kitab mübadiləsinin vəziyyəti barədə nə deyə bilərsiniz?\nUlu öndər Heydər Əliyev 1996-cı ildə Milli Kitabxanada olarkən fondların yeni ədəbiyyatla komplektləşdirilməsi ilə maraqlanmış və qeyri-qənaətbəxş cavab aldıqdan sonra demişdir: “Milli Kitabxana elə bir yerdir ki, onun fondları daim yeniləşməlidir, yeni-yeni kitablarla daim zənginləşməlidir”. Ulu öndərin bu qiymətli fikri Milli Kitabxananın fondlarının daim zənginləşməsinin vacibliyini bir daha təsdiq edir. Uzaqgörənliklə söylənmiş bu fikri Heydər Əliyev siyasətini uğurla davam etdirən və daha da inkişaf etdirən Azərbaycan Respublikasının Prezidenti cənab İlham Əliyevin diqqət və qayğısı sayəsində Milli Kitabxananın fondu daim zənginləşir və inkişaf edir. Təkcə 2019-cu il ərzində cənab Prezident kitabxanaların kitab fondlarının zənginləşdirilməsi ilə əlaqədar 1 fərman və iki sərəncam imzalamış və dövlət başçısının göstərişi ilə Nazirlər Kabineti 2 qərar qəbul etmişdir.\nBu qərar və sərəncamlar kitabxanaların yeni nəşr məhsulları ilə təchizatını qanunvericilik qaydasında təsbit edən “Kitabxana işi haqqında” və “Nəşriyyat işi haqqında” Azərbaycan Respublikası qanunlarının müvafiq maddələrinin müasir dövrün tələblərinə uyğunlaşdırılmasını təmin etməyə yönəlmişdir və dünya təcrübəsində ilk dəfə olaraq Milli Kitabxananın elektron resurslar fondunun yeni çap olunan nəşr məhsullarının elektron versiyasının məcburi nüsxələri ilə təmin olunmasını qanunvericilik qaydasında təsdiq etmişdir. Bu normativ-hüquqi aktlar ölkə ərazisində və ölkədən kənarda ölkə nəşriyyatları, müəssisələri tərəfindən çap olunan nəşr məhsullarının pulsuz məcburi nüsxələrinin Milli Kitabxanaya verilməsinin yeni qaydalarının müəyyən olunmasına yönəlmişdir.\nAzərbaycan Respublikası Nazirlər Kabinetinin 25 sentyabr 2019-cu il tarixli qərarı ilə təsdiq olunmuş “Kitabxanaların çap məhsullarının pulsuz məcburi nüsxələri ilə təchizatı Qaydaları”nda respublika ərazisində çap olunan və eləcə də ölkə ərazisində fəaliyyət göstərən nəşriyyatlar tərəfindən ölkədən kənarda nəşr olunan çap məhsullarının pulsuz məcburi nüsxələrinin milli və respublika əhəmiyyətli kitabxanalara göndərilməsi qaydaları müəyyən olunmuşdur. Bu normativ aktlara müvafiq olaraq Milli Kitabxananın strukturunda “Nəşriyyatlarla və məcburi nüsxələrlə iş bölməsi” yaradılmışdır və respublika ərazisində tətbiq olunan karantin rejimi ləğv olunduqdan sonra nəşriyyatlarla bu istiqamətdə müvafiq iş aparılacaqdır. İnanırıq ki, cənab Prezidentin və Nazirlər Kabinetinin təsdiq etdiyi bu sənədlər kitabxanaların, xüsusilə Milli Kitabxananın nəşr məhsullarının məcburi nüsxələri və onların elektron nüsxələri ilə təchizatına, Respublika Çap məhsullarının Arxiv Fondunun zənginləşdirilməsinə müsbət təsirini göstərəcəkdir.\nXarici ölkə kitabxanaları ilə kitab mübadiləsinin vəziyyətindən danışarkən Azərbaycan Respublikası Prezidentinin qanunvericilik təşəbbüsü qaydasında ötən ilin dekabrında Milli Məclisə təqdim etdiyi və bu günlərdə yeni Milli Məclis tərəfindən təsdiq olunan “Nəşr məhsullarının beynəlxalq mübadiləsinin həyata keçirilməsi haqqında” YUNESKO-nun 3 dekabr 1958-ci ildə qəbul etdiyi Konvensiyaya Azərbaycan Respublikasının qoşulmasına dair qərar isə Milli Kitabxananın beynəlxalq kitab mübadiləsi işlərinin genişləndirilməsinə böyük imkanlar açacaq və onun fondlarının xarici ölkələrdə çap olunan nəşr məhsulları ilə təmin olunmasında əhəmiyyətli rol oynayacaqdır. Hazırda kitabxanamız dünyanın 60-dan artıq milli və universitet kitabxanaları ilə fəal kitab mübadiləsi həyata keçirir və cənab Prezidentin Milli Məclisə təqdim etdiyi bu sənəd qarşımızda geniş imkanlar açmaqla yanaşı, gömrük və poçt daşımaları ilə bağlı hazırda mövcud olan bir sıra maneələrin aradan qaldırılmasını təmin edəcəkdir.\nAzərbaycan Milli Kitabxanası bu gün təkcə kitabsaxlayıcı funksiyasını həyata keçirmir, həm də Azərbaycan mətbuatının, nəşr məhsullarının arxivini yaradan bir institutdur. Milli Kitabxanadan başqa heç yerdə Azərbaycan kitabiyyatının tam qeydiyyatı aparılmır və ona görə də mən bütün nəşriyyatlara, bütün müəlliflərə müraciət edirəm ki, çap etdiyi kitablardan məcburi nüsxələrini Milli Kitabxanaya təqdim etsinlər. Xarici ölkə kitabxanaları ilə kitab mübadiləsinə isə Azərbaycan Milli Kitabxanasının xüsusi Beynəlxalq kitab mübadiləsi şöbəsi nəzarət edir. Şöbənin məqsədi beynəlxalq səviyyədə milli kitabxanalarla kitab mübadiləsini həyata keçirməkdir. İl ərzində xarici ölkə kitabxanalarına və təşkilatlara 4-5 min nüsxə kitab göndərilir və onlardan da təqribən o qədər kitab alınır. Dünyanın 40-dan artıq milli kitabxanaları ilə qarşılıqlı əməkdaşlığa dair memorandumlar imzalanmışdır ki, onlar da beynəlxalq kitab mübadiləsinə geniş imkanlar açır.\n—Kitabxanaların avtomatlaşdırılması dövrün tələbidir. Elektron kitabxana, elektron kataloq bu günün oxucularına Online rejimində daha operativ axtarış aparmağa imkan verir. Ümumiyyətlə, elektron xidmətin vəziyyəti necədir?\n—Hazırda Milli Kitabxanada oxuculara kitabxana xidmətinin təşkili ilə əlaqədar bütün iş prosesləri avtomatlaşdırılmışdır: oxucuların qeydiyyatı, kitabxanaya daxil olması, kitabın axtarışı və sifarişi, ədəbiyyatın oxuculara verilməsi və qaytarılması prosesləri, kitabların qanunsuz olaraq kitabxanadan çıxarılmasının qarşısının alınması, yeni daxil olan ədəbiyyat haqqında oxuculara operativ informasiyanın verilməsi, kitabxanaya gəlmək istəyən oxucular tərəfindən əvvəlcədən virtual sifarişlərin verilməsi və s. proseslər. Kitabxana-biblioqrafiya proseslərinin avtomatlaşdırılması istiqamətində aparılan tədbirlər nəticəsində oxuculara xidmət işinin müasir növləri tətbiq edilir. Son illər ərzində elektron kataloqla Elektron kitabxananın birləşdirilməsi prosesi həyata keçirilmişdir ki, bu zaman oxucu artıq elektron kataloqda axtarış apararaq tapdığı kitabı bilavasitə Elektron kitabxanaya dönmədən elə axtarış modulunda “Onlayn oxu” düyməsi vasitəsilə yerindəcə açıb oxuya bilir. Bu da xeyli vaxt itkisinin qarşısını alır.\nMilli Kitabxananın saytı vasitəsilə bu gün oxucularımıza bir sıra virtual xidmətləri özündə birləşdirən onlayn xidmətlər kompleksi təqdim olunur ki, buna da nümunə olaraq “Onlayn biblioqrafik sorğu”, “Ədəbiyyatın onlayn sifarişi və elektron çatdırılması”, “Virtual sərgilər”, “Onlayn metodik xidmət” və s. göstərmək olar. Oxucu sorğularının ödənilməsində elektron kataloq və elektron kitabxana aparıcı rol oynayır. Elektron kataloq ənənəvi kataloqdan axtarışın müxtəlifliyinə görə fərqlənir və elektron kataloq ədəbiyyat fondu haqqında ənənəvi kataloqdan daha dolğun biblioqrafik məlumata malik olduğundan, oxucuya çoxelementli və çoxsəviyyəli axtarış imkanları təklif edirik. Digər tərəfdən, oxucu elektron kataloq vasitəsilə uzaq məsafədən ədəbiyyat axtarışı apara və istədiyi kitabı kitabxananın saytının “Elektron kataloq və elektron kitabxana” bölməsindəki “Onlayn oxu” düyməsi vasitəsilə sərbəst şəkildə açıb oxuya bilir. Bu mütərəqqi iş forması kitabxanamızda xeyli sayda oxucuların “istifadəçiyə” çevrilməsi ilə nəticələnmişdir. Təbii ki, istifadəçilərin sayı ənənəvi oxucuların sayından qat-qat çoxdur və bu gün onların sayı 1 milyon 900 minə yaxındır.\nKoronavirus təhlükəsi ilə əlaqədar respublikada həyata keçirilən tədbirlər çərçivəsində 2020-ci il martın 11-dən Milli Kitabxana oxucular üçün müvəqqəti bağlanmışdır, lakin kitabxanamız onlayn xidmətlərin geniş çeşidinin tətbiqi sayəsində oxuculara xidmət göstərmişdir. Kitabxana işçiləri məhdud sayda (4-5 nəfər) fəaliyyət göstərdikləri üçün Milli Kitabxananın onlayn xidmətləri, Elektron kataloq və Elektron kitabxana, habelə kitabxananın veb saytı oxuculara məsafədən xidməti davam etdirmişdir. Karantin rejiminin tətbiq olunduğu dövr ərzində (martın 11-dən bu günədək) Milli Kitabxananın saytının (anl.az) Elektron kataloq və Elektron kitabxana bölməsinin “Onlayn oxu” düyməsi vasitəsilə kitab oxuyan istifadəçilərin sayı 1 milyon 500 min nəfər təşkil etmiş, bütövlükdə saytımıza 2 milyon 200 min giriş olmuşdur. Bu dövr ərzində Kitabxananın yeni yaradılan “Onlayn xidmətlər pəncərəsi” vasitəsilə 6739 oxucuya 10364 kitabın və 18039 məqalənin pdf. variantı göndərilmiş, onlara 713 biblioqrafik məsləhət verilmişdir. Bunlardan Milli Kitabxananın elektron resurslar fondunda olmayan 450 kitabın və 1586 məqalənin bilavasitə kitabxanada işçilər tərəfindən rəqəmsallaşdırılaraq oxuculara göndərilməsi təmin olunmuşdur. Göründüyü kimi, Milli Kitabxana bu çətin dövrdə də oxucularının yanında olmuş və onların evdə qalaraq elmi tədqiqatla və aktiv mütaliə ilə məşğul olmalarına yardımçı olmuşdur. Bunu bizə xarici ölkələrdən və respublika vətəndaşlarından gələn çoxsaylı təşəkkür məktubları daha aydın göstərir.\nKarantin rejimi dövründə yaranan çox çətin vəziyyət Kitabxanamızın onlayn xidmətlərinin fəaliyyətinin xeyli güclənməsi və təkmilləşməsi ilə nəticələnmişdir. Belə ki, Milli Kitabxana oxucuların və istifadəçilərin ədəbiyyata olan konkret sorğularının ödənilməsi ilə yanaşı, digər onlayn xidmətlərini də təqdim etmişdir. Bir qayda olaraq əlamətdar və tarixi günlərə və görkəmli şəxsiyyətlərə həsr olunmuş kitab sərgiləri də, kitabxananın əməkdaşları tərəfindən müxtəlif mövzulara dair hazırlanmış Elektron məlumat bazaları da virtual kitab sərgiləri və elektron məlumat bazalarının virtual təqdimatı ilə əvəz olunmuşdur. Müvafiq dövrdə kitabxanamız tərəfindən 30-dan artıq virtual sərgi və Elektron məlumat bazası müxtəlif sayt və sosial şəbəkələr vasitəsilə oxuculara təqdim edilmişdir.\nMilli Kitabxana karantin rejimi dövründə mütəmadi olaraq fəal metodik tövsiyələr verdiyi kitabxanaları və kitabxanaçılarımızı da yaddan çıxarmayaraq onlara virtual rejimdə xidmət göstərməyə başlamışdır. Koronavirus təhlükəsi dövründə Milli Kitabxananın əməkdaşları tərəfindən hazırlanan 6 metodik tövsiyə onlayn rejimdə müxtəlif sayt və sosial şəbəkələr vasitəsilə kitabxanaların və kitabxanaçılarımızın istifadəsinə verilmişdir. Hazırda bu işlər kitabxanamızın əməkdaşları tərəfindən uğurla davam etdirilir.\n—Müasir texnologiyadan baş çıxarmaq, günün tələblərinə cavab vermək... bu gün hər bir kitabxana işçisinin qarşısında duran əsas vəzifələrdir. Peşəkar kadr potensialının formalaşdırılması üçün hansı tədbirlər həyata keçirilir?\n—ümumiyyətlə, bu günün kitabxanaçısı müasir informasiya texnologiyaları ilə işləməyi bacarmalıdır. Buna görə də Milli Kitabxana kadrların seçilməsi, ixtisaslarının artırılması ilə daha çox məşğul olur. Bir sıra beynəlxalq kitabxana təşkilatlarının toplantı və tədbirlərində, simpozium və treninqlərdə iştirak edir və gənc kadrlar üçün treninqlər təşkil edirik. Bu məqsədlə Kitabxanamızda xüsusi Treninq Mərkəzi fəaliyyət göstərir və mütəmadi olaraq burada müxtəlif kompüter proqramlarının öyrənilməsi, avtomatlaşdırılmış rejimdə müxtəlif iş proseslərinin öyrədilməsi, kompüter vərdişlərinə yiyələnməsi məsələləri üzrə treninqlər keçirilir. Milli Kitabxana respublikamızın kitabxana işçiləri üçün də mütəmadi olaraq treninqlər keçirilməsini təmin edir. Son treninqlərimiz Mədəniyyət Nazirliyinin göstərişinə əsasən rayon və şəhər Mərkəzi kitabxanalarının İnformasiya-Resurs Mərkəzlərinin əməkdaşları üçün mart ayının əvvəlində keçirilmişdir. Çox təəssüf ki, pandemiya təhlükəsi səbəbindən yarımçıq qalan bu treninqlər Sumqayıt, Abşeron, Xızı, Zəngilan, Qubadlı və Şuşa Mərkəzi kitabxanalarının əməkdaşları üçün “Corel Draw”, “Photoshop”, “Pinnacle Studio”, “Movavi Video Suite” proqramlarının tədrisi məqsədilə təşkil olunmuşdur. Eyni zamanda bu proqramlar yerlərdəki kitabxanalarda kompüterlərə köçürülmüşdür. Kitabxanamızın ayrı-ayrı şöbələrinin əməkdaşları üçün də müxtəlif mövzular üzrə müvafiq treninqlər təşkil olunur və həmin treninqlərə xarici kitabxanalardan da mütəxəssis-trenerlər dəvət olunur.\nKitabxanamız BDU-nun Kitabxanaçılıq-informasiya fakültəsinin, Azərbaycan Dillər Universitetinin tələbələri üçün təcrübə bazası rolunu yerinə yetirir.\n—Ölkədə kitabxana işinin milli ənənələrə və müasir dünya standartlarına uyğun şəkildə təşkil edilməsində yerli və beynəlxalq səviyyəli layihələrdə iştirak əsas şərtlərdən biridir. Bu işdə dövlət və beynəlxalq proqram və qrantlar da müəyyən rol oynayır. Bu istiqamətdə fəaliyyətinizi necə qurursunuz ?\n—1998-ci ildən başlayaraq müxtəlif ictimai təşkilatlardan qrantlar alaraq müəyyən işlər görürdük. Məsələn, 2000-ci ildə Avrasiya və Soros fondlarının qrant layihələri əsasında Milli Kitabxanada elektron kataloqun və elektron kitabxananın təşkili üzrə müəyyən işlər görülmüşdür. Lakin bu gün kitabxanamızda avtomatlaşdırma, elektronlaşdırma, rəqəmsallaşdırma, yenidənqurma və modernləşdirmə sahəsində həyata keçirilən çoxsaylı layihələr yalnız Azərbaycan dövlətinin və Azərbaycan Respublikası Prezidentinin dəstəyi ilə həyata keçirilir. Ayrı-ayrı konkret layihələr Mədəniyyət Nazirliyi ilə birlikdə və onun dəstəyi ilə reallaşdırılır. Belə layihələrə misal olaraq Heydər Əliyev Fondu və Mədəniyyət Nazirliyi ilə birgə həyata keçirdiyimiz “Milli mənəvi dəyərlərimizin Vətənə qayıdışı” layihəsini xüsusilə qeyd etmək lazımdır. Ötən il bu layihə üzrə dünyanın 17 böyük kitabxanasından mütəfəkkir şairimiz İmadəddin Nəsiminin dünya kitabxanalarında saxlanılan 31 nadir əlyazmasının diqital və çap surətlərinin Azərbaycana gətirilməsi təmin olunmuşdur. Bu sırada Nazirliklə birgə həyata keçirdiyimiz “Bərpanəşr” layihəsini, dünyada tamamilə yeni bir iş forması olan həftənin 7 günü 24 saat fəaliyyət göstərən və dünyada analoqu olmayan “Açıq Kitabxana” layihəsini, Azərbaycan musiqisinin dünyaya tanıdılması məqsədilə musiqi nümunələrimizin “Petrucci Music library” Dünya Musiqi Kitabxanası saytında yerləşdirilməsinə xidmət edən “Milli musiqimizin dünyaya tanıdılması” layihəsini, Milli Kitabxananın fondunda mühafizə olunan nadir not nəşrlərinin və səs yazılarının, qrammofon vallarının yenidən nəşri layihəsini və digər layihələri göstərmək olar.\nBu gün həyatımız sürətlə dəyişir, innovativ metodların kitabxana sistemində tətbiqi də qaçılmaz olur. Daim öyrənmək, yenilikləri mənimsəmək... Bu mənada kitabxana əməkdaşlarının yaradıcı fəaliyyəti də önəmlidir. Milli Kitabxana Avropa Milli Kitabxanaları Konfransı Təşkilatının, Avrasiya Kitabxanalar Assambleyası, Türkdilli Ölkələrin Milli Kitabxanaları Şurası kimi beynəlxalq təşkilatların üzvüdür və həmin təşkilatın reallaşdırdığı müxtəlif layihələrdə də fəal iştirak edir.\nMüasir dövr həyatımızın bütün sahələrində informasiya-kommunikasiya texnologiyalarının tətbiqi ilə elektron xidmətlərin göstərilməsi, kompüter texnologiyasının, online xidmətlərin daha böyük əhəmiyyət kəsb etməsi ilə xarakterizə olunur. Kitabxanamız da bütün bunları nəzərə alaraq istifadəçilərin tələbatına uyğun olaraq innovativ və kreativ iş formalarının öyrənilməsinə və tətbiqinə böyük önəm verərək bu sahədəki beynəlxalq təcrübənin kitabxanamızın təcrübəsinə tətbiqinə ciddi çalışır. Əlbəttə ki, kitabxanamızın əməkdaşlarının innovasiyalara və kreativ düşüncələrə uyğunlaşaraq daimi oxuculara xidmət işini təkmilləşdirməyə çalışması buna əyani sübutdur.\n—Əvvəllər kitabxanaların ədəbiyyatla təmin edilməsi işini planlı şəkildə müəyyən qurumlar həyata keçirirdi. Onların ləğvindən sonra indi bu funksiyalar necə icra olunur və bu işdə Milli Kitabxananın rolu nədən ibarətdir? Kitab təchizatında nə kimi problemlər var?\n—Çox düzgün qoyulmuş sualdır və deyərdim ki, kitabxanaların ən ağrılı yerinə toxundunuz. Bəli, bir vaxtlar kitabxanalarımız ölkə ərazisində çap olunan bütün nəşr məhsullarını ala bilirdilər və bu işi planlı şəkildə müəyyən qurumlar həyata keçirirdilər. Ancaq ötən əsrin 80-ci illərinin sonunda bu mexanizm dağıldı, təəssüf ki, yerində yeni bir qurum yaradılmadı və beləliklə, kitabxanalarımızın kitabla təchizatı sistemi tamamilə dağılmış oldu. Baxmayaraq ki, həmin əsrin 90-cı illərinin ortalarında müstəqil Azərbaycan dövlətinin memarı və qurucusu, ulu öndərimiz Heydər Əliyevin rəhbərliyi ilə bu məsələ ilə bağlı bir sıra qanunlar və digər normativ-hüquqi sənədlər qəbul olunsa da, onlar bu günədək demək olar ki, tam şəkildə icra olunmur. Bir daha ulu öndərin 1996-cı ildə Milli Kitabxanaya gələrkən uzaqgörənliklə söylədiyi bir fikrə yenidən qayıtmaq istərdim. Ulu öndər demişdir: “...kitabxana elə bir müəssisədir ki, gərək o daim inkişaf etsin, yeni-yeni nəşrlərlə zənginləşsin. Dünya dəyişir, hər şey inkişaf edir, yeni-yeni kitablar nəşr olunur, gərək onlar kitabxanamıza daxil olsun, oxuculara çatdırılsın. Mən bütün ictimaiyyəti bu işdə iştirak etməyə dəvət edirəm, hamını öz kitablarını bu kitabxanaya verməyə çağırıram”. Çox təəssüf ki, ulu öndərin böyük uzaqgörənliklə söylədiyi fikirlər bu gün hamı tərəfindən icra olunmur. Siz təsəvvür edə bilməzsiniz ki, bu gün çap olunan nəşr məhsullarının yalnız 65-70 faizi Milli Kitabxanada yaradılan Azərbaycan Nəşr Məhsullarının Arxiv Fondunda toplanır. Bu, əlbəttə fəlakətdir! Ancaq inanırıq ki, son 2 il ərzində ölkə Prezidenti İlham Əliyevin bu istiqamətdə atdığı çox ciddi addımlar tezliklə öz bəhrəsini verəcəkdir və bu sahədəki qanunlara ciddi əməl olunacaqdır.\nEyni zamanda mən fürsətdən istifadə edərək Sizin qəzetiniz vasitəsilə bütün ictimaiyyətə — alimlərimizə, ziyalılarımıza və ən nəhayət müəlliflərə müraciət edərək onları öz kitablarının qanunla müəyyən olunmuş nüsxələrini Milli Kitabxananın Arxiv Fonduna verməyə çağırıram. Bu bizim hamımızın vətəndaşlıq borcumuzdur!\n—Kərim müəllim, kitabxana milli sərvətdir, onu qorumaq, inkişaf etdirmək, gələcək nəsillərə ötürmək hər zaman əhəmiyyət kəsb edir. Elm nə qədər inkişaf etsə də, informasiya mənbələrinin çeşidi artsa da kitab ən etibarlı informasiya mənbəyi olaraq qalır. Nadir fonda daxil etdiyiniz kitablar necə müəyyən edilir? Ölkəmizdə kitabxanaların vəziyyəti günün tələblərinə cavab verirmi?\n—Milli Kitabxanalar, onların fondlarında mühafizə olunan qiymətli materiallar xalqların milli-mənəvi sərvətidir, milli-mənəvi yaddaşıdır və buna görə də onların etibarlı şəkildə qorunub saxlanması və gələcək nəsillərə çatdırılması bizim tarixi missiyamızdır. Biz Milli Kitabxana olaraq bu şərəfli vəzifənin öhdəsindən gəlmək üçün əlimizdən gələni etməyə çalışırıq. Kitabxanamızda həm “Nadir kitablar” fondu, həm də “Azərbaycan Kitabiyyatının Milli Arxiv Fondu” mühafizə olunur və kollektivimizin hər bir üzvü xalqımıza mənsub olan bu milli sərvəti göz bəbəyi kimi qoruyub saxlamağa çalışır. Həm Arxiv Fondu və həm də Nadir kitablar fondu gözəl şəraiti olan və müasir dövrün tələblərinə uyğun olaraq hər cür mühafizə imkanlarına malik olan fond saxlancları ilə təmin olunmuşdur. Burada müasir tipli işıqlandırma, tozdan, günəş işığından və rütubətdən etibarlı mühafizəni təmin edən yanğından mühafizə sistemləri quraşdırılmışdır.\nNadir kitablar fondu üçün kitablar bu sahədə böyük təcrübəyə malik olan mütəxəssis kitabxanaçılar tərəfindən seçilərək bu fonda daxil edilir. Fondun formalaşmasında oxucuların da böyük əməyi olur. Bu fonda müxtəlif nadir kolleksiyalar daxil edilmişdir. 1996-cı ildə ulu öndər Heydər Əliyev bizim kitabxanamıza gələrkən öz şəxsi kitabxanasından bizə bağışladığı 300 nüsxəyədək kitab hazırda bu fondda çox qiymətli kolleksiya kimi mühafizə olunur. Hazırda həmin kitabları qızıl fondda kolleksiya olaraq saxlayırıq. Nadir kitablar və kitabxana muzeyində tarixi əhəmiyyətli, nəşr tarixi baxımından qiymətli, nəfis tərtib edilmiş nəşrləri toplayaraq mühafizə edirik.\nTəbii ki, ölkəmizdə mövcud olan 10 minə yaxın kitabxananın heç də hamısının vəziyyəti qənaətbəxş deyildir və günün tələblərinə cavab vermir. Məhz bu səbəbdən Azərbaycan Respublikasının Prezidenti cənab İlham Əliyevin ölkəmizdə kitabxanaların strukturunun və idarə edilməsinin təkmilləşdirilməsi ilə bağlı tədbirlər haqqında fərmanı ölkədə kitabxana sisteminin tamamilə yenidən qurulmasına və onların fəaliyyətinin optimallaşdırılmasına yönələn tədbirlərin görülməsinə istiqamətlənmişdir və inanırıq ki, tabeçiliyində kitabxanalar olan strukturların cənab Prezidentə təqdim etdiyi təkliflər paketinin yaxın aylarda təsdiq olunması kitabxanalarımızın fəaliyyətində əsaslı dönüş yaradacaqdır. Ölkəmizdə kitabxanaların idarəedilməsinin tamamilə yeni bir sisteminin yaradılması mədəniyyətə dönüşə, kitaba və mənəviyyata qayıdışa böyük təkan olacaqdır.\n—Hər bir peşə yaxşıdır, sənətin yaxşısı, pisi olmur, əsl məsələ seçdiyin peşəyə münasibətdədir. Bu gün respublikamızda da böyük bir kitabxanaçı ordusu var. Kitabxanaçı əməyi gözə görünməyən, nəticələri hər zaman üzdə olmayan bir əmək, bir sahədir. Konkret olaraq Milli Kitabxananın əməkdaşlarının əməyinin stimullaşdırılması, onların problemlərinin həlli istiqamətində nə kimi işlər görülür?\n—Bu gün Azərbaycan dövləti tərəfindən, respublikamızın Prezidenti tərəfindən Milli Kitabxananın əməkdaşlarına çox böyük qayğı və diqqət göstərilir. Bu qayğının nəticəsi göz qabağındadır: Milli Kitabxanada əməkdaşların normal işləyib fəaliyyət göstərmələri üçün çox gözəl şərait yaradılmışdır, kitabxanamızda demək olar ki, bütün iş prosesləri avtomatlaşdırılmışdır, qışda soyuqdan və yayda istidən əziyyət çəkən fond saxlanclarımızda hər cür şəraiti olan, germetik bağlanan mobil kitab rəfləri ilə təmin olunmuş yaruslar yaradılmışdır, bütün kitabxananın istilik və işıqlandırma sistemləri yenidən qurulmuş, iş prosesləri tamamilə kompüterləşdirilmişdir.\nƏməkdaşlarımızın əməyi cənab Prezidentimiz tərəfindən layiqincə stimullaşdırılmışdır və onların əməkhaqlarına lazımi əlavələr müəyyən olunmuşdur ki, bütün bunlar bizim kollektivin bütün üzvlərini var gücü ilə işləməyə ruhlandırır. Kitabxanaçı əməyinə gəldikdə isə, əgər kitabxanaçı öz əməyi ilə hər bir oxucunu sevindirirsə və onun axtardığı kitabları tapmaqda ona kömək edə bilirsə və bunun sevincini yaşayırsa, kitabxanaçıya bundan böyük mükafat ola bilməz! Amma cənab Prezidentimiz də kitabxanaçı əməyini yüksək qiymətləndirir: belə ki, 2013-cü ildə Milli Kitabxananın 90 illik yubileyinin keçirilməsi barədə xüsusi sərəncam imzalamışdır, kitabxanamızın yubileyində və digər vaxtlarda əməkdaşlarımızın xeyli hissəsi ölkəmizin yüksək fəxri adlarına layiq görülmüş, orden və medallarla təltif olunmuşlar. Bu da bizi var gücümüzlə işləməyə və xalqımıza xidmət etməyə həmişə ruhlandırır!\n—Kərim müəllim, ümumiyyətlə, kitabxana işinin təkmilləşdirilməsi, oxucu və kitabxana münasibətləri və s. barədə təcrübəli kitabxana işinin müqtədir mütəxəssisi kimi fikirləriniz də bizi maraqlandırır.\n—Yaxın gələcəkdə kitabxanalarımızda elektronlaşma proseslərinin daha mütərəqqi istiqamətlərini müəyyənləşdirmək üçün bir sıra yeniliklərə ehtiyac duyulur. Azərbaycan kitabxanalarında yaradılan elektron kataloq sistemlərinin inkişafı ilə bağlı elektron kataloqu inkişaf etdirmək üçün ilk növbədə MAKİS yaradılmalıdır. Həmçinin, kitabxana işinin qanunverici əsaslarının və kitabxanaların fəaliyyətinin regional hüquqi mühitinin formalaşdırılması, kitabxanaların dünya informasiya məkanına çıxışını təmin edən lokal və korporativ informasiya - kitabxana şəbəkələri yaratmağa imkan verən müasir informasiya texnologiyalarının bütün kitabxana proseslərinə tətbiq edilməsi vacibdir. Ömrünün 30 ildən artıq bir dövrünü kitaba və mütaliəyə həsr edən bir mütəxəssis kimi deyə bilərəm ki, son illərdə respublikamızda gənclər arasında nəzərə çarpan kitaba, mütaliəyə, kitabxanaya qayıdış meyillərinin güclənməsi məni çox sevindirir. Mən həmişə arzu etmişəm ki, təki gənclərimiz oxusunlar, elmli olsunlar, kitabla dost olsunlar!\n—Kərim müəllim, müsahibəyə görə təşəkkür edirik.\nRespublika.- 2020.- 23 may.- S.5.


CSV-a BBCode Cədvəl-a çevirin - Masa çevrilir online\nBu çevirici CSV (Auto-aşkar ayırıcı) BBCode Cədvəl-a çevrilmək üçün istifadə olunur\nCSV daxil çevirmək BBCode kodu hazırlayın. Biz məlumatların heç bir saxlamaq olmaz.\nSurəti və ya BBCode data çevrilir download.\nBBCode masa minite\nNecə CSV-a BBCode Cədvəl-a çevirin Online?\nSiz Excel through Masa redaktoru kimi online veri redaktə edə bilərsiniz, və dəyişikliklər real-vaxt BBCode Cədvəl çevrilir olunacaq.\n3. Copy BBCode Cədvəl çevrilir\nJust yaradılan BBCode masa in Masa generatoru surəti və test üçün BBCode fayl yapışdırıb.\nBBCode çox Internet forum proqram format mesaj üçün istifadə yüngül biçimlendirme dili. Bu tez-tez qalın mətn, bağlantılar, və daha çox ilə entries format üçün istifadə olunur.


® “Huawei Porsche Design Mate 20 RS” premium modeli regionda yalnız Azərbaycanda - AZƏRTAC – Azərbaycan Dövlət İnformasiya Agentliyi\nQlobal bazarlarda ötən ilin sonunda təqdim olunmuş və bütün dünyada maraqla qarşılanmış “Huawei” şirkətinin yeni premium smartfon modeli olan “Huawei Porsche Design Mate 20 RS”i artıq Azərbaycanda da əldə etmək mümkündür.\nHazırda regionda (Belarus Respublikası və Qafqaz ölkələri) yeganə olaraq Azərbaycanda satılan və çox məhdud sayda olan “Poersche Design Mate 20 RS” modeli eksklüziv olaraq yalnız “Baku Electronics” mağazalar şəbəkəsində təqdim olunur.\n“Huawei” şirkətinin “Porsche Design” ilə əməkdaşlığı şəraitində ərsəyə gələn bu lüks model özünün texniki xüsusiyyətlərinə, incə dizaynına görə artıq üstün mövqe əldə edib.\n“Porsche Design Mate 20 RS” 7 nanometr süni intellekt texnologiyasını dəstəkləyən “Kirin 980” prosessora, 6.39 düyüm 3D qövsvari “OLED HDR” displeyə (3.120 x 1.440 piksel), “Leica”dan olan 40, 20 və 8 meqapiksellik arxa və 24 meqapiksellik ön kameraya, 4200 mAh gücündə enerji blokuna, 40W “SuperCharge” sürətli enerji yığma və 15W (Wireless Quick Charge) simsiz olaraq sürətli enerji yığma imkanına, əvvəlki flaqman model “Mate 20 Pro”dan fərqli olaraq daha çox 8 GB RAM və 256 GB yaddaş yerinə sahibdir. Bu premium smartfon modeli “Mate 20 Pro”da olduğu kimi biometrik təhlükəsizlik sistemləri olan 3D üz tanıma və barmaq izi ilə telefonun kilidinin açılması xüsusiyyətlərini də saxlayıb. Lakin “Mate 20 Pro”dan fərqli olaraq “Porschde Design Mate 20 RS” premium modeli arxa hissədə kamera yerində heç bir qabarıqlığa, çıxıntıya sahib deyil. Telefon arxa hissədə yan tərəflərdən əl işi olan təbii dəri ilə örtülüb. Kameraların olduğu orta hissə isə şüşədəndir. Yan tərəflərdən dəri örtük telefonu əldə tutan zaman istifadəçiyə xüsusi bir zövq verir. Telefon arxa tərəfdə orta hissədə, həmçinin yuxarıdan aşağıyadək nazik yarış zolağını xatırladan zolaqlara da sahibdir.\nƏminliklə demək olar ki, “Huawei” şirkəti özünün bu premium “Porsche Design Mate 20 RS” modeli ilə rəqəmsal dünyaya yeni bir trend və dəbdəbə gətirib.\nAZERTAG.AZ : ® “Huawei Porsche Design Mate 20 RS” premium modeli regionda yalnız Azərbaycanda\n® “Huawei” modellərində “FullView” displeyi ilə barmaq arasındakı “EMUI 9.0”un sirri\n® “Huawei Mate 20 Pro” ilə smartfon bazarı yeni eraya qədəm qoydu


PREZİDENTİ KİMLƏR VƏ NECƏ ALDADIRLAR… - Və yaxud Vasif Talıbovun vəzifədən qovduğu Kəramət Əliyevi “5-ci kolon” necə məhkəmə sədri təyin etdirdi… » Xeberfakt.az\nPREZİDENTİ KİMLƏR VƏ NECƏ ALDADIRLAR… - Və yaxud Vasif Talıbovun vəzifədən qovduğu Kəramət Əliyevi “5-ci kolon” necə məhkəmə sədri təyin etdirdi…\nÇap et 111\nHaqqında məlumat verdiyim şəxs 24 il Naxçıvan Muxtar Respublikasında hüquq-mühafizə orqanlarında müxtəlif vəzifələrdə işləmişdir. Görün, nə cür işləmişsə, onun qanunsuz əməllərinin sorağı bütün Naxçıvana yayılmış və sonda Ali Sovetin sədri Vəsif Talıbovun haqlı qəzəbinə tuş gəlmişdir. Belə ki, Vasif Talıbov tərəfindən Naxçıvandan qovulan Kəramət Əliyev evdən pencəyini belə götürüb geyinə bilməmiş, ayağı yalın Bakıya qaçmışdır.\nMəzlum sifətdə Bakıya qaçan Kəramət Əliyev hələ təyyarədə olarkən fikirləşirdi ki, paytaxtda kimlərə sığınsa, işi rəvan ola bilər. O, belə də etdi, Vasif Talıbovun əlindən zəncir çeynəyən “5-ci kolon”un nümayəndələrinə qarmaq atdı və istəyinə nail oldu. Belə ki, o, “5-ci kolon”un dəstəyi ilə Məhkəmə Hakimiyyətində özünə yer etdi...\n2011-2018-ci illərdə Gəncə Ağır Cinayətlər Məhkəməsinin, 2018-ci ildən 13.09.2021-ci ilə kimi Suraxanı rayon Məhkəməsinin sədri vəzifəsində işlədi. O, fəaliyyəti müddətində əlinə düşən fürsətdən sui-istifadə edərək millətinə qənim kəsildi, imkanlılardan istədiyi pulları almaq üçün imkansızlara zülm etdi, qanunda tutulmayan həddən də artıq cəza təyin etməklə, özünə böyük sərvət toplamağa başladı.\nDəyərli oxucuların diqqətinə çatdırım ki, Kəramət Əliyevin qanunsuz hökmünün qurbanlarından biri də bu sətirlərin müəllif olub. Odur ki, bəri başdan Kəramət Əliyevi məhkəmə sistemindən uzaqlaşdıran dövlət başçısına və bu məsələdə əli olan hər bir kəsə minnətdarlığımı bildirirəm.\nKəramət Əliyev hakim işlədiyi müddətdə Azərbaycan Respublikası adından çıxardığı bütün qərarlardan qanusnuz maddi gəlir əldə etdiyini desəm, yanılmaram. Sual yaranır, görəsən K.Əliyevin məhkəmə sədri olması üçün şəxsi işini Prezidentə kim təqdim etmişdir? Görəsən, belə bir adamı hakim təyin etdirməklə, Prezidenti kim aldatmışdır? Üstəlik, onun məhkəmə sisteminə yerləşdirilməsi zamanı Məhkəmə Hüquq Şurasını da aldadıblar...\nKəramət Əliyevin sədrlik etdiyi müddətdə şəxsimlə bağlı bir-iki epizodu xatırlatmaqla, çıxardığı çoxsaylı qanunsuz qərarları diqqətinizə çatdıracağam.\nKəramət Əliyevin fəaliyyəti müddətində cinayət törətdiyini bu gün mən yox, Daxili İşlər Nazirliyi tərəfindən verilən rəsmi sənədlər təsdiq edir:\n1. Bildirirəm ki, Kəramət Əliyev Gəncə Ağır Cinayətlər Məhkəməsinin sədri olduğu müddətdə, 2011-ci ildə Məkəmədə barəmdə məhkəmə istintaqı başlamışdır. Məhkəmə iclasının ilkin açlışı Hakim Mahmudov Faiq Nüsrət oğlunun sədrliyi altında olmuşdur. Lakin növbəti Məhkəmə iclası təyin edilən günü müammalı səbəblərdən keçrilməmişdir. Məhkəmənin sədri Kəramət Əliyev mənim barəmdə işə baxan butün məhkəmə sədarətini heç bir əsas səbəb göstərilmədən dəyişdirilmişdir. Kəramət Əliyev ilk iclasına sədirlik edən hakim Faiq Mahmudova qabaqcadan Göstəriş vermişdir ki, B.Abdullayevə 12 il azadlıqdan məhrum etmə cəzası verilməlidir. İşlə tanış olan Hakim Faiq Mahmudov Kəramət Əliyevə öz etirazını bildirmişdir. Burda mənəm Bağdadda babamdır deyən Məhkəmə sədri Kəramət Əliyev Bax bu səbəbdən də mənim barəmdə olan işi Faiq Mahmudovun icraatından alınmışdır və tərkiblə birlikdə Prosesdən uzaqlaşdırmışdır.\n2. Bundan başqa, 04.03.2009-cu ildə Tovuz rayon Polis Şöbəsində toplanması iddia edilən bir materialı 2011-ci ildə 3 ildən sonra barəmdə toplanmış materiala əlavə edilərək həmin epizodla oğurluq faktı ilə bağlı təqsirli bilinmişəm. Ona görə toplanması iddia edilən material deyirəm ki, həmin materialla bağlı Cinayət içinin başlanmasının rədd edilməsi haqqında qərar qəbul edilməmişdir. Həmin qərar bu gündə məhkəmə arxivində saxlanılan iş materiallarının içərisində yoxdur. Bundan başqa həmin materialın mənim barəmdə olan cinayət işinin materiallarına birləşdirilməsi barədə Prokurorluğ orqanları tərəfindən qəbul edilmiş Qərar olmamışdır və bu gün də yoxdur. Belə olan halda Kəramət Əliyevin şəxsən göstərişi ilə (177.2.4 Oğurluq xeyli miqdarda zərər vurulmaqla törədildikdə) həmin epizod üzrə, Məhkəmə mənə 5 il azadlığdan məhrum etmə cəzası təyin etmişdir. Hakim Faiq Mahmudov bax bu səbəblərə görə Kəramət Əliyevə etirazını bildirdiyi üçün kənarlaşdırılmışdır.\n2011-ci ildən bu günə kimi Daxili İşlər Nazirliyinə və Aidiyyəti nəzarət orqanlarına haray -həşir salmışam ki, belə bir oğurluq faktı olmuşdurmu. Əgər olmuşdursa, mütləq mənada bu oğurluq faktı ilə bağlı DİN-nin Baş Əməliyyat və Statistik İnformasiya İdarəsində qerdiyyat məlumatları aparılmışdır. Xahiş etmişəm ki, bu barədə mənə yazılı məlumat versinlər.\nNəhayyət haqlı şikayətlərimdən cana doyan, illərdir ki, bəhanələr gətirərək başdansovdu cavablar vrməklə işini bitmiş hesab edən DİN-nin bir qurup əməkdaşları, Polis polkovnik leytenantı Rza Əşrəfov, Polis Polkovniki Yaşar Əkbərov və BƏSİİ-nin rəis müavini Arzu Məmmədov tərəfindən birgə tərtib rdilmiş və imzalanmış Arayışda və DİN-nin BƏSİİ-nin rəisi Namiq Həsənov tərəfindən İmzalanmış 30.09.2021-ci il tarıxli, 012-31189 8A-3221 saylı cavab məktubunda konkuret olaraq bildirilir ki, B.Abdullayevin müraciətində tələb edilən Tovuz Rayon PŞ-də 04.03.2009-cu il tarixdə toplanmış materialla bağlı məlumatlar fərdi məlumatlar kateqoriyasına aiddir. Və DİN-də olub-olmamasından asılı olmayaraq üçüncü şəxsə yalnız subyektin təsdiqlənmiş yazılı razılığı əsasında verilə bilər.\nDİN-i bir başa hamımızın başa düşdüyü dildə bildirir ki, mən oğurluq faktı ilə bağlı 3-cü şəxsəm. Və mən oğurluq faktının subyekti deyiləm. Ona görədə mənə mənim barəmdə tətbiq edilən məlum oğurluq epizodu üzrə məlumat vrməməkdə haqlı olduqlarını bildirirlər.\nBəli bu gün Kəramət Əliyevin qanunsuz əməlləri bərədə dövlət başçısı, hüquq-mühafizə orqanları, beynəlxalq təşkilatlar, KİV-i vasitəsi ilə ictimaiyyət qarşısında məsələ qaldırılmalıdır. Kəramət Əliyev və onu Prezidentə təqdimat vermək üçün təqdim edənlər ədalət Məhkəməsi qarşısına çıxarılmalı və cavab verməlidirlər. Bir halda ki, bu gün DİN rəsmi təsdiq edir ki, B.Abdullayev Tovuz rayonu PŞ-dən götürülmüş material -epizod uzrə subyekt olmamışdır, onda Kəramət Əliyev hansı əsaslarla həmin epizod üzrə B.Abdullayevə 5 il muddətə azadlıqdan məhrum etmə cəzası təyin etdirmişdir.\nKəramət Əliyev bu kimi qanunsuz əməllərə küllü miqdarda pul qarşılığında əl atmışdır. Təkcə bu fakt təsdiq edir ki, Kəramət Əliyev vəzifəsindən ancaq maddi marağı naminə sui-istifadə etmişdir.\nKəramət Əliyevin təkcə Məhkəmə sədri işlədiyi 11-12 il müddətində Prezidentin siyasi kursuna qarşı çıxması, neçə milyon manat rüşvət alması, “5-ci kolon”un üzvü olması haqda daha ətraflı növbəti yazımda məlumat verəcəyəm. Amalım ədalətsizliyə qarşı ədalətli mübarizə aparmaqdır.\nAbdullayev B. A,\nNəzarət, Maliyyə təsərrüfat fəaliyyətinin təhlili üzrə iqtisadçı-ekspert\nPrezident Vasif Talıbovu “Şərəf” ordeni ilə təltif etdi\nVasif Talıbov da İsa Həbibbəylidən üz döndərdi – Naxçıvanda da “5-ci kolon”a qarşı mübarizə başladı\nVasif Talıbov prokurorları təltif etdi\nTalıbovun oğlundan təbrik paylaşımı: “Güclü Ölkənin, Güclü Prezidenti!” - VİDEO\nVasif Talıbov DİM-ə sədr təyin etdi - FƏRMAN


Şəhid Ələkbər Musayev dəfn edildi — YENİLƏNİB\nSOSİAL 27 apr 2021, 19:02\nAzərbaycan Ordusunun şəhid hərbi qulluqçusu Ələkbər Əlövsət oğlu Musayev dəfn edilib.\n“Report”un Muğan bürosunun məlumatına görə, onun nəşi Cəlilabad rayonunun Mollalı kənd qəbiristanlığında torpağa tapşırılıb.\nQeyd edək ki, Ə.Musayev Cəlilabad rayonunun Vətən müharibəsində verdiyi 97-ci şəhiddir.\nXatırladaq ki, şəhidin atası cənazə həyətə gətirilən zaman qurban kəsib.\nAzərbaycan Ordusunun Vətən müharibəsində itkin düşən müddətdən artıq həqiqi hərbi xidmət hərbi qulluqçusu (MAXE) Ələkbər Əlövsət oğlu Musayevlə vida mərasimi keçirilir.\n“Report”un Muğan bürosunun məlumatına görə, tədbirdə rayon rəsmiləri, yerli sakinlər və şəhidin yaxınları iştirak edirlər.\nMərasimdən sonra şəhid kənd qəbiristanlığında dəfn olunacaq.\nQeyd edək ki, Ə.Musayev 7 aya yaxındır Murovdağ istiqamətində itkin düşmüşdü.\n“Report”un xəbərinə görə, döyüşlərin ilk günlərindən itkin düşən müddətdən artıq həqiqi hərbi xidmət hərbi qulluqçusu (MAXE) Ələkbər Əlövsət oğlu Musayevin torpaqlarımızın azadlığı uğrunda gedən döyüşlərdə şəhid olduğu təsdiqlənib.\nQeyd edək ki, Ə.Musayev 1999-cu il iyunun 16-da Cəlilabad rayonunun Mollalı kəndində anadan olub. Vətən müharibəsinin ilk günlərində onunla əlaqə kəsilib və barəsində heç bir məlumat əldə etmək mümkün olmayıb.


Bakının taksi problemi... - Azinforum.az İnformasiya Portalı\nAna səhifə / Media / Bakının taksi problemi…\nBakının taksi problemi…\nHeç olmasa, bir dəfə “20 Yanvar” metro stansiyasının “velotrek” tərəfdəki çıxışından çıxan hər kəs bilir ki, azacıq ehtiyatsızlıq edib gec dillənsə, özünü Sumqayıtda görəcək. Taksi sürücüləri metrodan çıxan sərnişini qamarlayıb avtomobilə necə salırsa, heç ağzını açıb başqa yerə getdiyini deməyə fürsət tapa bilmirsən.\nHəm də bu paytaxtın yeganə “cəld taksi” xidməti göstərən məkanı deyil. Eyni situasiya Səməd Vurğun bağının qarşısından keçənlərə də yaxşı tanışdır. Oradakı taksi sürücülərinə də Hövsana getmədiyini izah edincə, ucqar qəsəbəyə çatmış olursan. Hələ keyfiyyətsiz xidmət, içərisi natəmiz avtomobil, yüksək səsli bayağı musiqi və digər amilləri demirəm. Doğrudur, son vaxtlar taksi xidməti göstərən özəl şirkətlərin sayı artıb. Əvvəllər yalnız pərakəndə şəkildə fəaliyyət göstərən taksilər var idisə, artıq şirkətə zəng etməklə bir neçə dəqiqə ərzində göstərilən ünvana taksi sifariş etmək mümkündür. Yəni küçədə gəzib taksi axtarmırsan, olduğun ünvandan rahatca çıxıb qarşıdakı taksiyə əyləşirsən.\nƏlbəttə, hər şey bu yazıldığı qədər rahat olsaydı, nə vardı ki? Burada da rahat ola bilmirsən. Məsələn, qiyməti nisbətən ucuz olan taksi xidmətinə zəng etmək üçün yarım saat sərf eləməlisən. Əgər “dirəşib” hər dəqiqə ərzində 3 dəfə zəng eləməsən, münasib qiymətə getməkdən əl çək. Baha qiymətə sərnişin daşıyan şirkətlərdən taksi sifarişi daha asandır. Amma asan olan elə telefon zəngidir, məsələ qiymətə gələndə… Hələ o da var ki, əvvəlcədən gediş haqqını operator sənə deyir, razılaşıb avtomobilə əyləşirsən, amma bütün yol boyu sürücü o qədər deyinir, işindən, ona çatan məbləğin azlığından narazılıq edir ki, axırda yazığın gəlib əlavə 1-2 manat da artıq verməli olursan. Doğurdanmı, taksi fəaliyyətinin bir sivil forması yoxdur və ya onu bizdə tətbiq eləmək mümkün deyil?\nTəksi fəaliyyətində həm daşıyıcı, yəni taksi fəaliyyəti ilə məşğul olan şirkət, həm taksilərin texniki tərtibatı, həm də sürücülərin səviyyəsi, peşə hazırlığı ilə bağlı ciddi problemlər var. Ən böyük problem isə gedişhaqqı ilə bağlıdır. Məsələn, kiçik bir araşdırma aparsaq görərik ki, eyni məsafəni 4-5-6-7 manata aparan taksilər var. Bir az naşı kimi gözə dəysən, pərakəndə taksi fəaliyyəti ilə məşğul olan sürücülər bundan da baha qiymət oxuyar. Yəni bəzi sürücülər gediş haqqından sui-istifadə edirlər.\nTarif Şurası əsasən ictimai nəqliyyatda gediş qiymətini müəyyənləşdirdiyindən, taksi fəaliyyəti bu qurum tərəfindən nizamlanmır. Ona görə də, kim hansı qiyməti istəyir, onu da qoyur. Şirkətlərin sayının çoxalması rəqabət mühiti yaratsa da, problemlərin böyük əksəriyyəti olduğu kimi qalır.\nVirtualaz.org-un araşdırmasına görə, “28 May” metro stansiyasının yaxınlığından hava limanına qədər olan məsafəni ən müxtəlif qiymətlərə aparırlar. Məsələn, “City taxi” şirkəti bu məsafəni 13 manata, 189 taksi xidməti 15% endirimlə giriş daxil 13 manata, “Avanqard taxi” 20 manata, “Salam taxi” 7,60 manata, “Bakı taksi” 13.80 manata, “S.A Ltd” 22 manata aparır.\nQeyd edim ki, bu alternativ variantın – məhz həmin istiqamətdə xüsusi marşrut xəttinin olduğu məsafədir. Bu məsafəni “BakuBus” avtobusu ilə cəmi 1 manat 30 qəpiyə getmək mümkündür.\nTənbəllik etməyib “28 May” metro stansiyasının qarşısında dayanıb müştəri gözləyən taksi sürüclərindən həmin istiqamətə hansı qiymətə apardıqları ilə də maraqlandıq. Məlum oldu ki, burada aeroporta standart qiymət 15 manatdır. Sürücü Mirəli Ələkbərovun sözlərinə görə, yeni yaranan taksi şirkətlərinin əlindən işləyə bilmirlər:\n“Kilometrajı 50 qəpikdən aparırıq. Buradan da aeroporta 25 kilometr məsafə var. 15 manata biz aparırıq, 13 manata da taksi şirkətləri. Amma bu 13 manata hava limanına giriş daxil deyil. Sonra içəri girəndə də əlavə 1 manat istəyirlər. Gəlib elə bizimlə eyni qiymət edir”.\nDigər bir sürücü Səyavuş Loğman isə taksi şirkətlərinin onlardan ucuz qiymətə aparmasının yalnız həmin şirkətə sərf etdiyini deyir:\n“Bu taksi şirkətləri çıxandan bizim bazarı öldürüb, evimizi yıxıblar. O qiymət ancaq şirkətə sərf eləyir, taksi sürücüsünə sərf eləmir. Getdin, yolda maşın qırıldı, təkərləri çıxart qoy daşın üstünə. Çünki düzəltmayə pul yoxdur. Burada qazanan yalnız firmanı açandır. Misal üçün, hansısa məsafəyə gedirsən, səni 5.60 AZN-ə aparırlar. Bunun 20%-ni şirkətə köçürürsən. Şirkətdə də azı min ədəd maşın var. Hərəsi gün ərzində təkcə bir manat pul köçürsələr, bu bir günə 1000 manat deməkdir”.\nYol hərəkəti üzrə ekspert, hüquqşünas Ərşad Hüseynov hesab edir ki, əksər sürücülər qanununun taksilərlə bağlı tələblərinə riayət etmirlər. Ekspertin virtualaz.org-a bildirdiyinə görə, əksər hallarda təhlükəsizlik qaydalarından bilərəkdən kənaraçıxmalar olur:\n“Əslində bütün taksilərdə taksometrlər quraşdırılmalıdır, taksilərin rəngləri, qrafikası seçilməli, üzərində taksi nişanı olmalıdır. Taksi səliqəli, təmiz, texniki cəhətdən saz, salonu işıqlı olmalı, havalandırma sistemi quraşdırılmalıdır. Xüsusi taksi sürücülüyü kursunu bitirməyən şəxs taksi fəaliyyəti ilə məşğul olmamalıdır. Bizdə bu kurslar olsa da, onları keçənlərin sayı çox azdır. Taksi fəaliyyəti ilə məşğul olan şəxs və avtomobil hər gün müayinədən keçməlidir. Təksometrlər olsa, qiymətin məyyən edilməsi ilə bağlı problem aradan qalxar”.\nMütəxəssis hesab edir ki, taksilər arasında qiymət fərqi ola bilər. Amma bu avtomobil fərqinə və ya digər əlavə xidmətlərə görə yarana bilər. Məsələn, ola bilər ki, hansısa taksi xidməti göstərən şirkət “limuzin” avtomobilindən istifadə edir. Digəri isə köhnə sovet istehsalı olan maşından. Amma istənilən halda, elementar davranış qaydalarına hər bir sürücü əməl etməlidir:\n“Ən böyük problemlərdən biri sürücülərin intizamsızlığı ilə bağlıdır. Bir çox hallarda taksi sürücüləri faciə mənbəyidirlər. Harada gəldi dayanır, haradan istəsələr, oradan keçirlər. Bəzən avtomobilə əlavə bər-bəzək vururlar. Problemi aradan qaldırmaq üçün bu sahədə nizam-intizam yaradılmalıdır. Mövcud qanunlara əməl olunmalıdır”.\nQanunların da təkmilləşdirilməsinə ehtiyac olduğunu deyən hüquqşünasın sözlərinə görə, artıq dekabr ayından etibarən taksilərə verilən lisenziya ləğv olunub, əvəzində fərqlənmə nişanı verilir. Bu nişan paytaxtda Bakı Nəqliyyat Agentliyi tərəfindən “ASAN Xidmət” vasitəsilə, Sumqayıt və Gəncədə şəhərlərində İcra Hakimiyyəti orqanı, digər rayon və şəhərlərdə isə Dövlət Avtomobil Nəqliyyatı Xidməti tərəfindən verilir.\nAmma bu sahədə ciddi problemlər hələ də qalmaqdadır. Ekspert hesab edir ki, taksometrlərin quraşdırılması gediş haqqı ilə bağlı problemləri tam həll etməyəcək. Çünki bazar iqtisadiyyatı olduğundan, bu sahəni tənzimləmək mümkün deyil. Amma taksometrlərin quraşdırılması şirkətlərdə vahid qiymətin yaranmasına səbəb olacaq ki, digər taksilər də məcbur olub qiyməti salacaqlar.\nBaşqa bir problem isə bəzi yerlərdə taksi fəaliyyəti göstərən şəxslərdən əlavə haqq alınması ilə bağlıdır. Məsələn, aeroporta və ya avtovağzala girən taksi əlavə olaraq 1 və ya 2 manat pul ödəyir. Bu da qiymətin qaldırılmasına, sərnişinin “yüklənməsinə” səbəb olur. Ə.Hüseynov hesab edir ki, bu məsələyə də baxılmalıdır.\nXarici ölkələrdə pullu duracaqlar var. Orada məhdud sayda olan yerdə durub müştəri gözləyən taksi sürücüləri əlavə haqq ödəyirlər. Amma bu pul dövlət büdcəsinə gedir.\nBakı Nəqliyyat Agentliyinin İctimaiyyətlə əlaqələr şöbəsinin müdiri Nuridə Allahyarovanın sözlərinə görə, yaxın vaxtlarda paytaxtda taksilərlə bağlı problem öz həllini tapacaq. Şöbə müdirinin virtualaz.org-a bildirdiyinə görə, tamamlanmaqda olan Bakının Vahid Nəqliyyat Konsepsiyasında paytaxtda fəaliyyət göstərən taksilərlə bağlı yeni qaydalar öz əksini tapıb.\n“Konsepsiya həm qanunvericilikdə olan şərtləri və maddələri əhatə edəcək, həm də yeni şərtlər əlavə edəcək. Burada taksi ilə bağlı xüsusi şərtlər var. Hazırda xarici ekspert qrupu ilə bunların üzərində işlənilir, beynəlxalq təcrübə tətbiq olunur. Önəmli tələblərdən biri gediş haqqı ilə bağlıdır. Əksər taksi sürücüləri qiymətləri özləri müəyyən edirlər. Bütün taksilərə standart qiymət qoymaq mümkün deyil. Ona görə də taksometrlərin quraşdırılacaq və kilometraja uyğun qiymətlər müəyyən ediləcək. Şirkətlər artıq bunu tətbiq edirlər”.\nBəzən saatlarla taksilərin tıxac yaradaraq avtobus dayanacaqlarında, ticarət mərkəzlərində sərnişin gözlədiklərini deyən Agentlik rəsmisinin sözlərinə görə, bu sürücülər maksimal qiymətə xidmət edərək işləyə bilmədikləri günlərin əvəzini çıxmağa çalışırlar. Bu isə yolverilməzdir. Sərnişinə deyilən diymətin xidmətin keyfiyyətinə uyğun olmalı, tələblərə cavab verməli, ödəmə qabiliyyətinə uyğun olmalı olduğunu deyən N.Allahyarovanın sözlərinə görə, taksi sürücüsü bilməlidir ki, bu fəaliyyətlə məşğul olursa, bunu iş kimi etməlidir, hobbi kimi yox.\nBundan əlavə, yeni konsepsiyaya görə, sürücünün əyləşdiyi salonda adı və soyadı yazılacaq. Həm sürücünün, həm də sərnişinin təhlükəsizliyini qorumaq məqsədilə taksilərin salonunda kameralar quraşdırılacaq. Nağdsız ödənişlər üçün POS-terminal aparatları quraşdırılacaq. Oktyabr ayında təhvil veriləcək konsepsiyada digər bir tələb sürücülər üçün vahid geyim formasının nəzərdə tutulmasıdır. Agentlikdə əmindirlər ki, konsepsiyanın tətbiqindən sonra bütün problemlər öz həllini tapacaq.\nQeyd edək ki, məşhur Uber onlayn-taksi xidməti artıq ötən ildən Azərbaycanda da fəaliyyətə başlayıb. Burada avtomobilin təqdim olunması 2 AZN, hər kilometrə görə 0,90 AZN, hər dəqiqəyə görə 0,20 AZN, minimal məbləğ isə 5 AZN-dir. Gediş haqqını isə kartla ödəmək lazımdır.\nÖncəki “Azəriqaz” İstehsalat Birliyində kimlərin əmək haqqları qaldırıldı? – SİYAHI\nNövbəti Prezident: “İran Azərbaycanın ərazi bütövlüyünü dəstəkləyir”


Ronaldodan AFFA-nın baş katibinə vicdan dərsi – Öz oğlunu yox, şəhid, neftçi balasını… – Yenicag.Az\nAna Səhifə Banner Ronaldodan AFFA-nın baş katibinə vicdan dərsi – Öz oğlunu yox, şəhid, neftçi balasını…\nRonaldodan AFFA-nın baş katibinə vicdan dərsi - Öz oğlunu yox, şəhid, neftçi balasını...\nYeni Çağ Media Qrupu – İyun 22, 2017 - 11:39\nKriştiano Ronaldo… O, ötən gecə bir daha sevənlərinin könlünü fəth etməyə nail oldu.\nSöhbət təkcə onun Konfederasiyalar Kuboku çərçivəsində Rusiya ilə keçirilən oyunda rəqib qapısına vurduğu qələbə qolundan getmir. Portuqaliya millisinin üzvü matça fiziki məhdudiyyətli qızla çıxaraq, milyonların alqışını qazandı.\nBalaca qızcığaz həmin anla bağlı təəssüratlarını bölüşüb. Videoya baxarkən onun nə qədər bəxtəvər olduğu gözlərinin parıltısından hiss edilir. Bu, əlil arabasına məhkum olan birinin xoşbəxtliyin zirvəsinə yüksəlməsi idi. Yəqin ki, rusiyalı uşaq bu anı ömrünün sonuna qədər unutmayacaq.\nRonaldo bu addımı ilə AFFA rəhbərliyinə də vicdan dərsi keçmiş oldu. Ulduz futbolçunun jestini görər-görməz millimizin Almaniya ilə Bakıdakı oyununun əvvəlini xatırladım. Ölkədə xoşbəxt anlara həsrət qalan neçə-neçə fiziki məhdudiyyətli uşaqlar, şəhid balaları ola-ola, futbolçular meydana məmur övladlarının uşaqları ilə çıxmışdı. Onlardan biri də AFFA-nın baş katibi Elxan Məmmədovun yağ-bal içində böyüyən oğlu idi.\nHalbuki, həmin vaxt daha fərqli, daha vicdanlı addım atmağa gərək vardı. Məsələn, neft platformalarında baş verən qəzalar zamanı Xəzərdə itkin düşən neftçilərin övladlarını bir neçə dəqiqəlik də olsa, sevindirmək olardı. Unutmaq lazım deyildi, cənab Məmmədov! Unutmaq lazım deyildi ki, sən maaşı o körpələrin itkin düşən atalarının dənizin dibindən çıxartdığı neftin hesabına alırsan. Unutmaq lazım deyildi ki, ümumilikdə AFFA-nın da, Azərbaycan futbolunun da sponsoru SOCAR-dır!\nVə yaxud da Aprel döyüşlərində vətən üçün canından keçən igidlərimizin balalarını ön plana çıxartmaq lazım idi. Bizi bağışlayın, şəhid balaları. Təəssüf ki, sizin yerləriniz Elxan Məmmədov kimiləri tərəfindən əvvəlcədən bron edilib.\nAFFA, aprel döyüşləri, baş katib, Elxan Məmmədov, Konferensiyalar kuboku, kubok, millimiz, neftci, Ronaldo, Rusiya, socar,


Mahmud İsmayılov - Şəki Ensiklopediyası\nDaha ətraflı məlumat üçün məqalənin müzakirə səhifəsinə baxa və məqaləyə uyğun formada etibarlı mənbələr göstərə bilərsiniz.\nMahmud Əliabbas oğlu İsmayılov\n1 sentyabr 1920(1920-09-01)\n16 avqust 2001 (80 yaşında)\n«Qafqazın müdafiəsinə görə»\nMahmud Əliabbas oğlu İsmayılov (1 sentyabr 1920–16 avqust 2001) — Azərbaycan tarixçisi.\nMahmud Əliabbas oğlu 1920-ci ildə Şəki şəhərində anadan olmuşdur. 1941-ci ildə Azərbaycan Dövlət Universitetinin (indiki BDU) Tarix fakültəsini bitirmişdir. 1949-cu ildə namizədlik, 1962-ci ildə doktorluq dissertasiyaları müdafiə etmiş, 1983-cü ildə AEA-nın müxbir üzvü seçilmişdir.\nM.Ə.İsmayılov 1946-cı ildən AEA-nın Tarix İnstitutunda işə başlamış, ömrünün sonunadək elmi işlər üzrə direktor müavini və «Azərbaycanın yeni tarixi» şöbəsinin müdiri vəzifələrində çalışmışdır.\nM.Ə.İsmayılovun elmi yaradıcılığının əsas istiqaməti XIX-XX əsrin əvvəllərində Şimali Azərbaycanda kapitalizmin genezisi və inkişafı, kənd təsərrüfatının tarixi problemlərinin tədqiqi olmuşdur. Onun «Azərbaycan dövlət kəndliləri XIX əsrin sonunda» (1957), «XX əsrin əvvəllərində Azərbaycanın kənd təsərrüfatı» (1960), «XIX əsrin sonu və XX əsrin əvvəllərində Azərbaycanın kənd təsərrüfatında kapitalizm» (1964), «İmperializm dövründə Azərbaycanın sosial-iqtisadi strukturu» (1982) və b. əsərlərində Şimali Azərbaycanın kənd təsərrüfatı və iqtisadiyyatının dünya sivilizasiyasının getdiyi yolla həmahəng inkişaf etdiyi sübut olunur.\nM.Ə.İsmayılov 3 cildlik «Azərbaycan tarixi»nin əsas müəlliflərindən biri, 7 cildlik «Azərbaycan tarixi»nin IV və V cildlərinin məsul redaktoru olmuşdur. Onun 1992-ci ildə çapdan çıxmış «Azərbaycan tarixi» əsəri dəfələrlə nəşr olunmuşdur.\nM.Ə.İsmayılov Moskvada nəşr olunmuş «SSRİ-də tarix elminin tarixi» (1955), «Qafqaz xalqları» (1962) və b. əsərlərin yazılmasında yaxından iştirak etmişdir. O, Ankara, Kayseri, Paris, Roma, Moskva və başqa şəhərlərdə keçirilən beynəlxalq elmi konfranslarda iştirak etmişdir.\nM.Ə.İsmayılovun rəhbərliyi ilə 25-dək namizədlik və doktorluq dissertasiyaları müdafiə olunmuşdur.\nAEA-nın müxbir üzvü M.Ə.İsmayılov «1941-1945-ci illərdə Almaniya üzərində qələbəyə görə», «Qafqazın müdafiəsinə görə» medalları və fəxri fərmanlarla təltif olunmuşdur.\nMənbə — "http://wiki.sheki.site/index.php?title=Mahmud_İsmayılov&oldid=3879"\n16 avqustda vəfat edənlər\nBu səhifə sonuncu dəfə 28 iyun 2019 tarixində, saat 23:47-də redaktə edilib.


“ƏN QİYMƏTLİ SƏRVƏTİMİZ – ÜMİD…” – Vaqif Osmanov – Mustaqil.Az\n“ƏN QİYMƏTLİ SƏRVƏTİMİZ – ÜMİD…” – Vaqif Osmanov\nZaman da canlıdır. Zamanın ürəyinin döyüntüsünü dəqiq ölçən ən etibarlı “cihaz” Sözdür, əsl Söz. Sözün mənəvi gücünü anlamayanlar üçün Söz maddiyyatdır, çeynəyib atmaq olar. Yazıqlar hardan bilsinlər ki, Söz ulularımızın and yeri, inancı olub. O ulu babaların özləri kimi nəvə-nəticələri nə yaxşı ki, bu gün də var. Söz ilahi varlıqdır, tutiyədir, başı uca edəndir.\nSüleyman Abdulla da zamanın nəbzindən onun durumunu necə olduğunu anlayan başı uca Söz təbibidir. “Karantin və çörək ağacı” şeirindən əldə etdiyim təəssüratlar əminliklə bunu deməyə imkan verir.\nQazi-şair “karantinə görə küçəyə çıxa bilməsək” də bizi qarışqa kimi əzməyə çalışanların – “bütün yarasaların və yarasayeyənlərin acığına yaşamağa səsləyir. Yaşamaq eşqinin qarşısında yarasalar və yarasayeyənlər nə karədir ki? Biz Günəş xislətli insanların övladlarıyıq. “Qoy həmişə Günəş olsun!” oxuyanlardanıq. Yarasalar və yarasayeyənlər Günəşdən qorxanlardır.\nŞair və naşir Süleyman Abdulla işıq aşiqidir, insan zəkasının nurunun – elmin, biliyin mənəvi acıdır, xalqımızın mütaliə tənbəlliyinə, informasiya laqeydliyinə acıyır. Riyaziyyatçı şair bir qeyri-adi tərs mütənasibiliyi qabardır şeirində. “Havaların isinməsi virusun ölümüdürsə, bəzi işlərə xeyirli deyil. Qeyri-adi saydığım tərs mütənasiblik nədir:\nQəzet almır adamlar\nGünəş kürəklərini qızdıranda,\nya da beysbol papaqlarının günlüyünü gün yandıranda…\nÇörəkverənlərindən çörəkkəsənləri çox olan yerdə abrına qısılıb zəhmət haqqını yığa bilməyənlərin üzünə qapılar bağlıdır. Meşin qapıların o tayındakı qafası, ürəyi piylənənlər haradan bilsin kasıbın balası nə yeyir? Yəqin fikirləşirlər ki, Vətəni Atlant çiyinlərində saxlayan kasıb balaları ayı ətinin kababından feyziyab olub yaşıl kağızlarla samovar qaynadırlar. Yox, onlar buna imkan verməzlər, axı çörəkkəsəndilər. Yaxşı bilirlər ki, bu Vətənin torpağını, şərəfini qoruyan igidlər şişman “səfa”lı, “şəfa”lı toyuqlara da həsrətdilər. Toxun acdan nə xəbəri?\nKöhnə qəzetləri təzələrə qatıb\nüstümüzə qaytaranlar yaxşı bilirlər\nçörəyimizin necə kəsildiyini…\n“Bu məmləkətin iki mükəmməl işini – satmaq və atmağı” bacarmayan “fərsiz”lər “atılanlar”dır, yəni “atmaq fərasəti” olmayanlar. Ona görə də biz bu atdı-tutdu dünyasının ögey övladlarıyıq:\nQəzet köşkünə baxdıqda\nürəyi ağrıyır adamın,\nurvatlıdır qəzetdən başqa vitrində nə varsa,\nüstündəki “PRESS” sözündən qeyri\nqəzetçiliyə aid heç nə yox!..\nSüleyman Abdulla, “nə olsun ki, bu il çörək ağacımız çiçəkləmədi, işlərimiz getmədi, borcumuz çoxaldı”, təki ümidimizin çiçəyi solmasın, ümidimiz azalmasın!\nYarasasifətlilər və yarasaxislətlilər bizim işığımıza tab gətirə bilməzlər. Yaşayaq onların acığına!..\nPrevious Dünənim…bu günüm… Aləmzər SADIQQIZI\nNext Leyla -Elnur NƏHMƏDOVUN yeni hekayəsi


Bu içkilər böyrək daşı yaradır » Qadınla.Com - Qadınlar Birİncidir!\nBu içkilər böyrək daşı yaradır\nTarix: 20-08-2016, 13:30\nTez-tez edilən bəzi səhvlər ümumi sağlamlığa təsir etdiyi kimi, böyrəklərə də təxmin etdiyimizdən çox zərər verir. Böyrəklər bədənin həyati orqanlarından biridir. Əsas funksiyaları bədəndəki tullantıların və toksinlərin sidik vasitəsilə atılmasını təmin etməkdir. Eyni zamanda, kalsium və fosfat kimi mineral səviyyələrini nizamlayır. Buna görə də böyrəklərin düzgün işləməsini dəstəkləmək həyati dərəcədə əhəmiyyət daşıyır. Hər hansı bir formada zərər aldıqları təqdirdə bu simptomlar özünü göstərir: qusma, pis nəfəs qoxusu, sidik rəngində və keyfiyyətində dəyişiklik, baş gicəllənməsi, dəridə qaşınma, nəfəs problemləri, ani aclıq, anemiya, yorğunluq, davamlı üşümə və s.Bu əlamətlər görüldükdə mütləq həkiminizə müraciət etmək və vəziyyəti nəzarət altına almaq lazımdır. Böyrək problemləri müxtəlif faktorların nəticəsi olaraq ortaya çıxa bilər.Aşağıdakı vərdişlər böyrəklərin zədələnməsinə səbəb ola bilər:1. Kifayət qədər su içməməkQanın tündləşməsi ilə böyrəklərə gedən qan axımı azaldığı üçün bədəndə su çatışmazlığı yaranır. Bu isə böyrəklərin ciddi zədələnməsinə yol aça bilər. Tövsiyə edilən gündəlik su miqdarı böyüklər üçün ən az 10-12 stəkandır. Ancaq bir tərəfdən də çox su içmək məsləhət deyil. Çünki çox su içmək böyrək funksiyalarını yavaşlada bilər. 2. Sidiyə getməyi təxirə salmaqBu vərdiş böyrəklərin zədələnməsinə səbəb olan ən çox yayılmış səbəbdir. Çünki sidik sidik kisəsində nə qədər çox qalsa, sidikdəki bakteriya sayı da o qədər artar. Bu zərərli bakteriyalar sidik yolu və böyrək infeksiyalarına səbəb olur. Bundan əlavə, sidiyin çıxarılmaması böyrəklərə təzyiq göstərir, böyrək çatışmazlığına və sidik qaçırmağa yol açır. Buna görə sidiyə getmə çıxma ehtiyacınızı əsla təxirə salmayın. 3. SiqaretSiqaret çəkmək bütün orqanlara ziyan verən ölümcül bir vərdişdir. Saysız-hesabsız araşdırmalar siqaret və böyrək xəstəlikləri arasında əlaqə olduğunu ortaya qoyub. Bu pis vərdiş qan təzyiqini və ürəyin döyünmə sürətini artıraraq, qan dövranını yavaşladır, böyrəklərdəki qan damarlarını daraldır. Eyni zamanda, böyrək xəstəliklərinin yaranmasını və daha da pis hal almasını, böyrək funksiyalarının itirilməsini sürətləndirir. 4. Yüksək zülallı qidalanmaQırmızı ət kimi yüksək miqdarda zülal əsaslı qidalar yemək böyrək xəstəlikləri riskini artırır. Çünki bu orqanın funksiyası, zülal həzminin əks məhsulu olan azotlu tullantıları bədəndən atmaqdır. Bu səbəbdən qırmızı ət yeməyi məhdudlaşdırmaq lazımdır. Mövcud böyrək problemləri varsa, gələcəkdə ağırlaşmaların qarşısını almaq üçün qırmızı ət yeməkdən imtina etmək tövsiyə edilir. 5. Həddən artıq duz qəbuluDaim çox miqdarda duz qəbul etmək böyrəklərə ciddi dərəcədə ziyan verir və müxtəlif sağlamlıq problemlərinə gətirib çıxarır. Bir çox araşdırmalar duz qəbulunun böyrək xəstəliklərini inkişaf etdirən sidik zülalını artırdığını sübut edib. Unutmayın ki, həddindən artıq miqdarda qəbul etdiyiniz duz bədəniniz, xüsusilə də böyrəklərinizə zərər verir. Qeyd edək ki, bir çay qaşığı duz təxminən 6 qramdır. 6. Yuxu çatışmazlığıAparılan bir çox araşdırmalara görə, kifayət qədər olmayan və keyfiyyətsiz yuxu nizamı arteriyalarda tıxanmaları və qan təzyiqini artıraraq böyrək xəstəliklərinin inkişaf riskini yüksəldir. Bu səbəbdən də iş və yuxu, istirahət, asudə vaxt və gündəlik işlər arasındakı mükəmməl tarazlığı tapmağa çalışın. Çünki bu tarazlığın bədəniniz, xüsusilə də böyrəkləriniz üzərindəki təsiri böyükdür. 7. Daim ağrıkəsici istifadə etməkApteklərdə reseptsiz satılan ağrıkəsicilər böyrəklərə gedən qan axımını yavaşladaraq, funksiyalarını yerinə yetirməyə mane olur. Buna görə bu dərmanların uzun müddət istifadəsi kəskin böyrək çatışmazlığına yol aça bilər. Bu cür dərmanları istifadə etməzdən əvvəl həkimə müraciət edin. Ağrıkəsicilərdən az istifadə etməyə çalışın. Çünki bu, böyrək funksiyaları normal olan insanlarda belə, ziyan ola bilər. 8. Həddindən artıq kafein qəbuluÇox kafein qan təzyiqini artıraraq böyrəklərdə təzyiqə səbəb olur. Kafein sidikdəki kalsium sekresiyasının artımına gətirib çıxardığı üçün birbaşa böyrək daşı yaradır. Qəhvə, çay kimi içkilərin orta dərəcədə qəbulu zərərli deyil. Ancaq enerji içkiləri, şokolad, dərman, kakao və spirtli içki qəbulunu azaltmaq lazımdır. 9. Spirtli içki çox içməkBu toksin böyrəklərdə və qaraciyərdə stressə səbəb olur. Həddindən artıq spirtli içki qəbulu böyrəklərə zərər verir, böyrək çatmazlığı riskini artırır. Bundan əlavə, spirt bədəndəki su miqdarını azaldaraq böyrəklərin normal funksiyasını pozur. Tövsiyə edilən gündəlik spirtli içki miqdarı qadınlar və yaşlı kişilər üçün bir, orta yaşlı kişilər üçün isə iki stəkandır. 10. İnfeksiyalara biganə yanaşmaqBöyrəklər öskürək, soyuqdəymə, qrip, badamcıq iltihabı, faringit kimi infeksiyalara laqeyd yanaşma nəticəsində də meydana gələ bilər. Hər hansı infeksiyanın müalicə edilməməsi böyrəklərin zədələnməsinə yol açır. Bədəninizi dincəldin, uyğun bir şəkildə antibiotik qəbul edin və bu problemləri vaxtında həll etməyə çalışın. loading... 0\nBunlar böyrəklərinizi məhv edir\nAllah uzag etsin pis xesteliklerden qorusun....\n20 avqust 2016 18:58\nSaglamligimuzcun yazilanlara emel etmeliyik\n20 avqust 2016 18:13\nCox duzlu yeyenem spirtli ickilerden yalniz piyve icirem arada ...gundeliyde kofe qebul edirem heleki boyreylerimle bagli bir prablemim yoxdu insallah olnazda\nYaxilannar arasinda en zerelisi duzdur. Duz boyrekleri siradan cixarir\n20 avqust 2016 14:31\nHe yazilanlar duzdu mende agrilar coxdu\n20 avqust 2016 14:17\n4 Decel wirin weker erim menim Offline\nEmel etmey lazimdir daha\n20 avqust 2016 14:12\nemel ederik bunlara\n20 avqust 2016 13:36\nMen en cox qıda agrı kesıcıler kafe bıde duz dehwet ıstıfade edırem yemeye bawlamazdan evvel duz sepırem hec dadına baxmazdan evvel


Pula pul deməyən futbolçular: 170 minlik “gözəlçə”ylə fırlanan kimdir?\n5 Dekabr 2014 15:04\nPublika.az məhz bu suala qismən aydınlıq gətirmək üçün maraqlı faktlar tapıb. Oxuyun, görün futbolçular böyük pulları necə “əridir”.\n“Verder”də 2 milyon avro qazanan Elerio Elia bu yaxınlarda “ev kinoteatrı” alıb. Dünyada ən böyükekranlı televizor sayılan 85 dyumlu Samsung S9 yeni Ultra HD TV nəslini tərənnüm edir. Çəkisi 85 kq, qiyməti isə nə az, nə çox, 34 min avrodur. Çox güman, holland futbolçu pulunu xərcləməyə yer tapmadığı üçün cənubi koreyalılara xeyir verib.\nDortmund “Borussiya”sının hücumçusu Pyer-Emerik Obameyanq da “buts xəstəsidir”. Gör işin harasıdır ki, o, özünə Svorovski qaşlarıyla bəzədilmiş buts sifariş verib.\nBahalı maşınlara meyilli Özil\nHamanndan fərqli olaraq, Özilin borcu yoxdur. Alman futbolçunun pulu çoxdur, hətta 170 min funtluq “Ferrari 458” markalı avtomobili almağa da çatar. Bu marka ən bahalı maşınların reytinqində birincidir. “Ferrari 458” avtomobilini daha çox İngiltərə Premyer Liqasında top qovanlar sürür. Bu “gözəlçə”dən Cek Uilşirdə, Matye Flaminidə, Teo Uolkotda, Frenk Lempardda, Con Terridə, Mayk Riçardsda və Nanidə də var.\nİngiltərə futbolunun əfsanəsi sayılan Devid Bekhem Londonun qərbində 79 milyon avroluq malikanə alıb. Adi otaqlardan başqa, bu tikilidə onun xanımı Viktoriya Bekhemin paltarlarını və ayaqqabı kolleksiyasını saxlamaq üçün xüsusi yer var. Hələ bu harasıdır?\nMüasir futbolda ən təhlükəli hücumçulardan sayılan Zlatan İbrahimoviç uşaqlıqda mənimsədiyi karate fəndlərinin hesabına, əliylə, ayağıyla, dabanıyla, az qala bədəninin bütün əzalarıyla qol vurmağı xoşlayır, həm də bacarır. Bəzən topun üstündə jonqlyorluq edən isveçli birdən saatda 150 km sürət yığır. Yəni bu adam qeyri-adidir. Həm meydanda, həm də meydandan kənarda.\nZlatan həm də ov xəstəsidir. O dərəcədə xəstədir ki, soyuqda uzaqlara getməmək üçün İsveçin sahəsinə görə ən böyük üçüncü adasını alıb. Sahəsi 500 hektar olan Davenso adasında İbra hobbisiylə rahat məşğul ola bilər.


Rayon qeydiyyatında olan Bakıda yaşayanlarla bağlı MƏSƏLƏ QALDIRILACAQ - Azinforum.az İnformasiya Portalı\nAna səhifə / Sosial / Rayon qeydiyyatında olan Bakıda yaşayanlarla bağlı MƏSƏLƏ QALDIRILACAQ\nRayon qeydiyyatında olan Bakıda yaşayanlarla bağlı MƏSƏLƏ QALDIRILACAQ\nMəlum olduğu kimi, Azərbaycan 2 aya yaxındır, xüsusi karantin rejimi tətbiq edilir.\nBu dövrdə ortaya çıxan əsas problemlərdən biri də bir çox vətəndaşların yaşadığı ünvanda qeydiyyatda olmaması idi.\nBelə ki, yaşadığı ünvan üzrə qeydiyyatı olmayan şəxslər dövlət tərəfindən təyin olunmuş sosial yardımların verilməsi, həmçinin karantin dövründə şəhərlərarası gediş-gəlişdə bir sıra problemlər yaşamaqdadır.\nBundan başqa, ən çox müşahidə edilən problemlərdən biri də rəsmi müqavilə ilə işləyən şəxslərin xəstə olduğu zaman tibbi xidmətlərdən güzəştli şərtlərlə yararlana bilməməsidir. İcbari Tibbi Sığorta qanunu qüvvəyə minsə də, bir çox insan hələ də yaşadığı ərazi üzrə qeydiyyata düşə bilmir və bu səbəbdən ərazi üzrə poliklinikaların güzətli şərtlərlə tibbi xidmətlərindən yararlana bilmir. Həmçinin yaşadığı ərazidə qeydiyyatda olmayan bir işçi həmin problem səbəbindən xəstə olduğu dövrlə bağlı xəstəxanalarda bülleten açdıra bilmir. Nəticədə işlədiyi iş yeri ilə bağlı çətinliklər yaşayır.\nDaha bir məsələ isə bir çox evlərin qanunsuz tikilməsi və bu səbəbdən həmin evlərə qeydiyyat ünvanı verilməməsidir.\nBəs bu məsələlər necə nizamlanmalıdır? İnsanların yaşadığı ünvanlarda qeydiyyata düşmələri proseduru hansı formada sadələşdirilməlidir?\nMəsələ ilə bağlı saytımıza açıqlamasında millət vəkili, Əmək və sosial siyasət komitəsinin sədri Musa Quliyev bildirib ki, SSRİ dövründə belə qayda var idi ki, kim harada yaşayırdısa, orada qeydiyyata düşməlidir və ya harada qeydiyyatdadırsa, orada da işləməlidir. Bu yolla əhalinin demoqrafik məsələsi həll edilirdi.\nDeputat qeyd edib ki, amma bu, insan haqlarına zidd bir qərardır:\n“Məsələn, rayon qeydiyyatında olan bir adamın Bakıda evi yoxdursa, deməli, ömür boyu Bakıya qonaq kimi gəlməlidir? Bu, demoqrafik prinsiplərə ziddir:\nBuna görə 90-cı illərin əvvəllərində qaydalarda bəzi dəyişiklik edildi və qeydiyyat məhdudiyyəti aradan qaldırıldı.\nBu da bir həqiqətdir ki, qeydiyyatla bağlı məsələlərə görə bir sıra problemlər yaranır. Xüsusən indiki karantin dövründə istər sosial yardımların verilməsində, istərsə də gediş-gəliş məsələsində problemlər ortaya çıxdı.\nHesab edirəm ki, uçotla bağlı sadələşdirmələr olmalı, ya Mənzil Məcəlləsi və ya digər qanunvericilik aktlarına dəyişiklik edilməlidir. Çünki qeydiyyatla bağlı məhdudiyyətlər insanların digər məsələlərinə çətinlik yaratmamalıdır”.\nMusa Quliyev sözlərinə əlavə edib ki, Bakıda ən böyük problemlərdən biri kirayə mənzil sahiblərinin kirayənişinlə müqavilə bağlamaması ilə bağlıdır:\n“Əgər mənzil sahibi kirayə müqavilə bağlayarsa, o zaman sosial öhdəlik götürür. Burada həm dövlət büdcəsinə vəsaitlər daxil olmuş olur, həm də kirayənişinin qeydiyyat məsələsi də həll olur. Nəticədə uçot səbəbindən yaranmış digər problemlər də aradan qalxır.\nBu məsələyə qayıdılmalı, dəqiqləşdirilmələr aparılmalı və sosial araşdırmalar getməlidir. Məsələnin Milli Məclisin gündəminə gətirilməsi də mümkündür”.\nQeyd edək ki, rəsmi statistikaya əsasən, Bakıda rəsmi qeydiyyatı olan 2 milyon 293 mindən çox əhali yaşayır.(baku.ws)\nÖncəki İcra başçısı şöbə müdirini danladı: Ürəyi partlayıb öldü – SENSASİYA\nNövbəti “Eşkiya dünyaya hükümdar olmaz”ın aktrisasını sevgilisi döydü


'Manatın real məzənnəsi 1.2 faiz ucuzlaşıb'\n2021, 26 İyul, Bazar ertəsi, Bakı vaxtı 17:14\nAltı ay ərzində manatın real məzənnəsi 1.2 faiz ucuzlaşıb.\nAZƏRTAC-ın məlumatına görə, bunu dünən, iyulun 31-də Azərbaycan prezidenti İlham Əliyevin yanında keçirilən sosial-iqtisadi sahə ilə bağlı müşavirədə Azərbaycan Milli Bankının rəhbəri Elman Rüstəmov deyib. Onun sözlərinə görə, bütövlükdə manatın məzənnəsi sabitdir və sabit olaraq qalır:\n«Xarici balansın müsbət olması, ixracın şaxələndirilməsi istiqamətində görülən işlər, valyuta təklifinin genişlənməsi və bazarda müsbət gözləntilər daxili valyuta bazarında əhəmiyyətli profisit yaradıb. Bütövlükdə bu gün Mərkəzi Bankın sterilizasiyası ilə birlikdə daxili valyuta bazarında 1 milyard ABŞ dollarından çox profisit mövcuddur. Bu isə bütövlükdə manatın məzənnəsinin nəinki bugünkü sabitliyinə, həm də bütövlükdə gözlənilən sabitliyinə təminat verir». (İqtisadiyyata pul buraxılması iqtisadi artıma səbəb olsa da, bu, müəyyən həddi keçdikdən sonra inflyasiya yaranır. Məhz inflyasiya yaradan bu kütlənin bazardan təmizlənməsinə sterilizasiya prosesi deyilir-red.)\nE.Rüstəmovun deməsinə görə, məzənnə sabit olsa da, onlar Azərbaycanın ticarət tərəfdaşları ilə xarici rəqabət qabiliyyətini izləyirlər: «Altı ay ərzində manatın real məzənnəsi 1.2 faiz ucuzlaşıb».\n2017-ci ilin mayından Azərbaycan milli valyutası manatın məzənnəsi dəyişməyib. 1 dollar 1 manat 70 qəpiyə bərabərdir.\nHalbuki, bir qədər əvvəl Azərbaycan Mərkəzi Bankının rəhbərliyi manatın üzən məzənnə rejiminə keçdiyini açıqlamışdı.\nMüstəqil ekspertlər bunu manatın məzənnəsinin yenidən tənzimlənməsi ilə izah edirlər.\n2015-ci ildə ölkədə iki dəfə devalvasiya baş verib. Manat dollar qarşısında iki dəfə dəyər itirib.


Fransalı hücumçu: “Azərbaycanda bütün dinlərə hörmətlə yanaşılır” » Sfera.az Azərbaycanda özəl xəbərlər, araşdırmalar, təhlillər və müsahibələrin tək ünvanı\n"Mənə Azərbaycandan təklif gələndə dərhal bu ölkənin harada olması, ailəm üçün riskin olub-olmaması barədə düşündüm. Azərbaycanda təhlükəsizliklə bağlı hansısa problemdən əsla söhbət gedə bilməz. Mən iki il ərzində heç bir problem görmədim”.\nBunu son iki mövsüm "Qəbələ”də çıxış edən Stiven Monroz deyib.\n"Neftçi”yə keçidi gündəmdə olan fransalı hücumçu vətənində verdiyi müsahibədə Bakı və Azərbaycan haqda danışıb: "Bütün dinlərə hörmətlə yanaşılır. Bakı çox gözəl şəhərdir. Asudə vaxtı keçirməklə bağlı çətinlik yoxdur. Azərbaycan tam inkişafdadır”.\nS.Monroz Azərbaycanda futbolun səviyyəsinə də toxunub: "Futbol Qərbi Avropadan fərqlənir. Səviyyə bir az aşağı, komandaların sayı azdır. Aşağı divizionda pul və peşəkar olmaq məcbur deyil. Amma Premyer Liqada komandaların sayını artırmaq istəyirlər. Bu ölkədə insanlar futbola o qədər çox baxmırlar. Yalnız "Qarabağ” və "Neftçi”nin böyük sayda azarkeşləri var”.\nS.Monroz Avropa Liqasının final oyununun Bakıda keçirilməsi barədə də fikirlərini açıqlayıb: "Avropa Liqasının finalının Bakıda keçirilməsi insanları stadiona gətirəcək. Bakıda azarkeşlərin oyununa çağırışı əks olunan plakatlar çoxdur. Azərbaycan futbolu da inkişaf edir. "Qarabağ” Avropa Liqasında, bir dəfə isə Çempionlar Liqasında da qrupa düşüb”.\nFransalı legioner futbolumuzda dəyişikliklərin müşahidə olunmasını da vurğulayıb: "Mən ora gedəndə cəmi iki fransalı çıxış edirdi. İndi isə sayımız 8-9 nəfərdir. Əvvəl süni örtüklü meydançalar çox idi, indi daha çox təbii örtüyə üstünlük verməyə başlayıblar. Eyni komandalarla oynamağımız bir az darıxdırıcıdır. Futbolçular "Qarabağ”la görüşdə daha motivasiyalı olur. Amma mən bütün matçlara köklənirəm. Çünki bizə buna görə pul verirlər. "Qarabağ” kimi klublarda çıxış edən legionerlər ildə 400-600 min avro və ya dollar qazanırlar. Bu, Fransanın 2-ci liqasında olduğu kimidir. Bir müddət əvvəl Maykl Essyen "Səbail”lə müqavilə imzalayıb. Onun keçidi barədə çox yazıldı. Lakin o qədər də çox şans qazanmır. Məncə hələ fiziki cəhətdən hazır deyil. Lakin onun bir illik müqaviləsi qalıb”. (ONA)\nRonaldinyo yaşıl meydanlara geri dönür\nAzərbaycan - Xorvatiya matçının hakimləri açıqlanıb


14 Fevral 2017 12:18\nHollandiya KİV-inin yazdığına görə, zabitlər sığınacaq üçün müraciət etməsini "Türkiyədə ədalətli mühakimə olunma imkanının qalmaması" ilə izah ediblər. Türkiyə hökumətinin qərarına görə, çevriliş cəhdi ilə əlaqədar axtarışda olanlar 3 ay ərzində ölkəyə qayıtmayacağı halda, vətəndaşlıqdan çıxarılacaq. Bu müddət yanvar ayının 1-dən hesablanır.\nXəbərə görə, Hollandiya rəsmiləri də Türkiyədə fövqəladə vəziyyət tətbiq olunduğu üçün Ankaranın ekstradisiya tələbinə müsbət yanaşmırlar.\nHollandiya dövlət televiziyasının (NOS) məlumatında deyilir ki, iyulun 15-dən sonra 100-dən çox türk zabiti Qərbi Avropa ölkələrinə sığınacaq üçün müraciət edib. Bu barədə Publika.az BBC-nin türk xidmətinə istinadən xəbər verir.


NBCBankda Kompensasiyaların verilməsi davam edir – FOTOLAR – Yenicag.Az\nAna Səhifə Press Klub NBCBankda Kompensasiyaların verilməsi davam edir – FOTOLAR\nXəbərlər Departamenti – Aprel 23, 2019 - 14:20\nMaliyyə Bazarlarına Nəzarət Palatasının ictimaiyyəti maarifləndirmə məqsədi ilə gördüyü bütün tədbirlərdə aktiv iştirak edən NBCBank, problemli krediti olan müştərilərə aidiyyəti üzrə konpensasiyasının ödənilməsinə artıq dünəndan başlayıb.\nBununla əlaqədar problemli krediti olan vətəndaşlar ödəniləcək kompensasiyanı almaq üçün bankımıza üz tutmaqda davam edirlər.\nQeyd edək ki, Azərbaycan Respublikasının Prezidenti Cənab İlham Əliyev tərəfindən 28 fevral 2019-cu il tarixində “Azərbaycan Respiblikasında fiziki şəxslərin problemli kreditlərin həlli ilə bağlı əlavə tədbirlər haqqında” Fərman imzalanıb. Bu Fərmanın icrası ilə əlaqədar NBCBankda problemli krediti olan hər kəsə vaxt itkisi yaşamamaq üçün,\nkompensasiyalarını əldə etmələrinə görə sms bildirişlər göndərilib və zənglər edilib. Kompensasiya alan şəxslər Ölkə Başçısına öz təşəkkürlərini bildirirlər. Ölkənin ilk müstəqil banklarından olan “NBCBank” ASC Bas Ofis, 11 filial və 1 şöbədən ibarət xidmət şəbəkəsi ilə 26 ildir ki müştərilərin xidmətindədir. Bankın bütün xidmət, məhsul və sərfəli kampaniyaları haqqıda daha ətraflı məlumat almaq üçün NBCBankın rəsmi facebook, instagram səhifələrindən və yaxud whatsapp üzərindən +994709320932 məlumat əldə edə bilərlər.\nBundan əlavə www.nbcbank.az saytına daxil olmaq və ya 932 Məlumat Mərkəzinə zəng etmək kifayətdir.\n10:35 Press Klub\n“NBCBank”da işləmək istəyənlərin nəzərinə - Vakansiya var


qubad ibadoğlunun hökumətə 9 təklifi sözaltı sözlük\nqubad ibadoğlunun hökumətə 9 təklifi\n1. Qubad ibadoğlunun rəhbərlik etdiyi Azərbaycan Demokratiya və Rifah (ADR) hərəkatının «Dünya bazarında neftin qiymətinin ucuzlaşmasının və Rusiyada iqtisadi böhranın Azərbaycana mümkün təsirləri» mövzusunda təşkil etdiyi ekspert müzakirəsinin qətnaməsində bu təkliflər verilib, o hesab edir ki, iqtisadi və sosial siyasət sahəsində qərarların qəbulunda mövcud reallığın, qərarlaşmış tendensiyaların, formalaşmış yeni şərtlərin nəzərə alınması ictimai maliyyə sahəsində şəffaflıq və hesabatlılığın artırılması, dövlət xərclərinin optimallaşdırılması qarşılaşa biləcəyimiz makroiqtisadi şokların əvvəlcədən dəf edilməsinə şərait yarada bilər.\nrisklərin idarə olunması və dəf edilməsi üçün :\n1) Ölkə iqtisadiyyatıda neft gəlirlərinin əhəmiyyətli rolunu nəzərə alaraq dövlət maliyyə planları (dövlət büdcəsi, neft fondunun büdcəsi, sosial müdafiə fondunun büdcəsi) müxtəlif qiymət ssenariləri (pis, yaxşı, orta) üzrə yenidən hesablansın, orta ssenari əsasında dövlət gəlirlərinin dürüstləşdirilməsinə və optimallaşdırılmasına nail olunsun.\n2) Qeyri-neft sektorundan vergi daxilolmalarını artırmaq üçün xüsusilə də orta və iri şirkətlərdə vergi öhdəliklərinin vaxtında və tam həcmdə yerinə yetirilməsi, vergi borclarının qaytarılması, bütövlükdə vergi və gömrük intizamının artırılması istiqamətində səylər gücləndirilsin.\n3) Gizli iqtisadiyyatın leqallaşdırılması, korrupsiyaya qarşı mübarizənin gücləndirilməsi, monopollaşmaının qarşısının alınması istiqamətində xüsusi tədbirlər planı işlənilsin, Milli Məclisdə Rəqabət Məcəlləsi, “Maliyyə nəzarəti” haqqında qanun qəbul edilsin, “Açıq Hökumətin təşviqinə dair 2012-2015-ci illər üçün Milli Fəaliyyət Planı”nın, “Mədən Sənayeisndə Şəffaflıq Təşəbbüsü”nün daha səmərəli reallaşdırılması yolu ilə ictimai maliyyənin xərclənməsi sahəsində şəffaflıq və hesabatlılıq artırılsın. Hesablama Palatasının, Korrupsiya qarşı mübarizə idarəsinin və anti-inhisar departamentinin müstəqilliyi təmin edilsin və səlahiyyətləri genişləndirilsin.\n4) Müxtəlif qiymət ssenariləri üzrə xərclərin optimallaşdırılması, iş yerlərinin bağlanması və əmək haqqı gəlirlərinin azalmasına yol verilmədən lüzumsuz dövlət xərclərinin ixtisarı yolu ilə dövlətin cari və kapital xərclərinin idarəolunmasının səmərəliliyi artırılsın.\n5) Dövlət mərkəzi və yerli idarəetmə orqanlarında struktur islahatları aparılsın, paralel idarəetmə strukturları ləğv edilsin, səmərəli və çevik idarəetmə modelinin yaradılması yolu ilə icra aparatının saxlanılması xərcləri optimallaşdırılsın.\n6) Azad sahibkarlıq və sağlam rəqabət üçün şərtlər, o sıradan da məhkəmələrin müstəqilliyi təmin edilsin, qeyri-neft sektorunun inkişafı stimullaşdırılsın, bankların faiz siyasətinin bazar dəyərinə uyğunlaşdırılması isiqamətində tədbirlər həyata keçirilsin.\n7) Açıq ticarət, şəffaf gömrük siyasəti vasitəsilə dünya iqtisadiyyatına inteqrasiya və Azərbaycanın Ümumdünya Ticarət Təşkilatına qəbulu sürətləndirilsin.\n8) Neft gəlirlərinin səmərəli idarəolunması üçün fiskal qaydalar işlənilsin, investisiya portfelinin diversifikasiyası aparılsın, rus rublu ilə olan sərmayələr geri çağırılsın, bir sözlə səmərəli və şəffaf xərclənməsi, eləcə də ədalətli bölüşdürülməsi təmin olunsun.\n9) Əhalinin sosial müdafiəsi istiqamətində əmək haqqı və pensiyaların artırılması ilə bağlı tədbirlər davam etdirilsin. Həssas sosial qruplar (işsizlər, aztəminatlı təbərələr, müharibə veteranları, əlillər, şəhid ailələri, məcburi köçkünlər və qaçqınlar) üçün xüsusi proqramlar hazırlansın, onlara və onların ailə üzvlərinə ödəniləcək müavinətlərin və ünvanlı yardımların məbləği yaşayış dəyərinə uyğunlaşdırılsın.\n(bax: yaz ki qalıcı olsun)